3. การประกอบธุรกิจของแต่ละสายผลิตภัณฑ์

1.  ลักษณะผลิตภัณฑ์หรือบริการ

บริษัท ซินเน็ค (ประเทศไทย) จำกัด (มหาชน) (“บริษัทฯ”)
ประกอบธุรกิจจัดจำหน่ายคอมพิวเตอร์ อุปกรณ์ต่อพ่วงคอมพิวเตอร์ ซอฟท์แวร์ ระบบสารสนเทศ
และวัสดุสิ้นเปลืองที่ใช้กับคอมพิวเตอร์ โดยบริษัทฯ เป็นผู้แทนจำหน่ายสินค้ามากกว่า 50
ตราสินค้าจากผู้ผลิตชั้นนำระดับโลก ผู้ผลิตคอมพิวเตอร์ภายใต้เครื่องหมายการค้าของตัวเอง
และมีฐานลูกค้าทั้งหมดมากกว่า 5,000 ราย
ซึ่งเป็นผู้ประกอบการคอมพิวเตอร์ทั้งที่เป็นร้านค้าปลีกและค้าส่งทั่วประเทศ ห้างสรรพสินค้า
ห้างค้าปลีกขนาดใหญ่ และร้านอุปกรณ์เครื่องเขียน ฯลฯ ทั้งนี้ บริษัทฯ ถือเป็นบริษัทในกลุ่มซินเน็ค
ประเทศไต้หวัน ซึ่งเป็นตัวแทนจำหน่ายคอมพิวเตอร์ เครื่องมือสื่อสาร และบริการด้าน Supply
Chain ที่มีส่วนแบ่งตลาดสูงสุดในประเทศไต้หวัน
และเป็นตัวแทนจำหน่ายสินค้าคอมพิวเตอร์และเทคโนโลยีสารสนเทศที่ใหญ่ที่สุดในภูมิภาคเอเชียแปซิฟิค
และเป็นหนึ่งในสามผู้จัดจำหน่ายอุปกรณ์คอมพิวเตอร์และเทคโนโลยีสารสนเทศรายใหญ่ของโลกที่มีเครือข่ายครอบคลุมทั้งในสหรัฐอเมริกา
ออสเตรเลีย จีน ฮ่องกง นิวซีแลนด์ และอินเดีย เป็นต้น (ที่มา www.synnex.com.au)
โดยบริษัทฯ มี King’s Eye Investments Ltd. ซึ่งเป็นบริษัทเพื่อการลงทุนของกลุ่มซินเน็ค
ประเทศไต้หวัน ถือหุ้นในบริษัทฯ ร้อยละ 36 ของทุนชำระแล้ว อย่างไรก็ตาม บริษัทฯ
มีความเป็นอิสระในการบริหารงานจากกลุ่มซินเน็ค ประเทศไต้หวัน
โดยมีผู้บริหารเป็นชาวไทยทั้งหมด รวมทั้งนโยบายในการบริหารที่เป็นเอกเทศ ทำให้บริษัทฯ
สามารถปรับตัวตามสภาวะการแข่งขันในตลาดภายในประเทศได้อย่างมีประสิทธิภาพ

จากประสบการณ์ของบริษัท ที.เค.เอส. เทคโนโลยี จำกัด (มหาชน)
ที่มีในธุรกิจจัดจำหน่ายผลิตภัณฑ์ประเภทวัสดุสิ้นเปลืองและกลุ่มผู้บริหารชาวไทยที่มีประสบการณ์ในธุรกิจจัดจำหน่ายคอมพิวเตอร์และอุปกรณ์ต่อพ่วงคอมพิวเตอร์มายาวนาน
และการที่บริษัทฯ เป็นหนึ่งในกลุ่มซินเน็ค ประเทศไต้หวัน ทำให้บริษัทฯ
มีข้อได้เปรียบในด้านการบริหารจัดการสินค้าคงคลัง และเป็นที่ยอมรับจากผู้ผลิตระดับโลก
ส่งผลให้บริษัทฯ ได้รับการแต่งตั้งเป็นตัวแทนจำหน่ายสินค้าชั้นนำจากทั่วทุกมุมโลก
ทำให้สามารถกล่าวได้ว่าบริษัทฯ
มีสินค้าที่มีความหลากหลายและครอบคลุมความต้องการของผู้บริโภคมากที่สุดในประเทศไทย
โดยการทำสัญญาเป็นตัวแทนจำหน่ายสินค้ากับผู้ผลิตสินค้าต่างๆ นั้น บริษัทฯ
เป็นคู่สัญญาโดยตรงกับผู้ผลิตสินค้าต่างๆ โดยไม่ผ่านทางกลุ่มซินเน็ค ประเทศไต้หวัน นอกจากนั้น
การได้รับการถ่ายทอดเทคโนโลยีในการบริหารคลังสินค้าจากกลุ่มซินเน็ค ประเทศไต้หวัน
ยังช่วยให้บริษัทฯ
สามารถบริหารจัดการสินค้าคงคลังและรับมือกับการเปลี่ยนแปลงทางเทคโนโลยีได้เป็นอย่างดี

จากความหลากหลายของผลิตภัณฑ์ที่นำเสนอแบบครบวงจรและความน่าเชื่อถือของบริษัทฯ
ทำให้ทั้งพันธมิตรทางธุรกิจและกลุ่มลูกค้าของบริษัทฯ มั่นใจในการเลือกซื้อสินค้าจากบริษัทฯ
เนื่องจากความสะดวกในการสั่งซื้อสินค้าและการบริการหลังการขายที่สะดวกรวดเร็ว ทั้งนี้
ในปัจจุบัน บริษัทฯ ได้แบ่งผลิตภัณฑ์ที่บริษัทฯ จัดจำหน่ายออกเป็น 9 กลุ่ม
โดยมีรายละเอียดของแต่ละกลุ่มผลิตภัณฑ์ ดังนี้

1.  กลุ่มผลิตภัณฑ์ประเภทอุปกรณ์ชิ้นส่วน (Component Product Group: CPG)

กลุ่มผลิตภัณฑ์ประเภทอุปกรณ์ชิ้นส่วน ประกอบด้วยผลิตภัณฑ์ดังต่อไปนี้

+-------------------+-----------------+--------------------------------+
| ผลิตภัณฑ์            | ตราสินค้า         | รายละเอียดผลิตภัณฑ์                |
+===================+=================+================================+
| CPU               | Intel           | อุปกรณ์ป                         |
|                   |                 | ระมวลผลข้อมูลสำหรับเครื่องคอมพิวเตอร์ |
+-------------------+-----------------+--------------------------------+
| Mother Board /    | Intel, Asustek, | อุปกรณ์แผงวง                     |
| VGA               | Gigabyte,       | จรขนาดใหญ่อยู่ภายในเครื่องคอมพิวเตอร์ |
|                   |                 | มีช่องสำหรับเสียบ CPU              |
|                   |                 | และแผงวงจรเพิ่ม                  |
+-------------------+-----------------+--------------------------------+
| Hard Disk Drive   | Seagate,        | อุปกรณ์เก็บข้อมูลชนิด Fixed disk     |
|                   | Western Digital | ใช้ประกอบกับเครื่องคอมพิวเตอร์       |
+-------------------+-----------------+--------------------------------+
| CD-ROM, COMBO     | Samsung,        | อุป                             |
|                   | Asustek, LG     | กรณ์อ่านข้อมูลและ/หรือบันทึกข้อมูลลงแผ่น |
| DVD-RW            |                 | CD                             |
+-------------------+-----------------+--------------------------------+
| DRAM              | Kingston        | หน่วยความจำของระบบ              |
+-------------------+-----------------+--------------------------------+

ที่มา: บริษัทฯ

อัตราการเติบโตของกลุ่มสินค้าผลิตภัณฑ์
ประเภทอุปกรณ์ชิ้นส่วนได้รับผลจากการได้รับแต่งตั้งเป็นตัวแทนจำหน่ายแต่เพียงผู้เดียวในประเทศ
ของสินค้า Hard Disk Drive ตราสินค้า SEAGATE ตั้งแต่กรกฎาคม 2552
รวมถึงได้ส่วนแบ่งการตลาดเพิ่มจากสินค้า Motherboard ตราสินค้า Asustek
ประกอบกับตลาดได้รับผลจากโปรเจค เครื่องคอมพิวเตอร์ โครงการศึกษาของ สำนักงานพื้นฐาน
ซึ่งบริษัทเป็นผู้จัดจำหน่ายชิ้นส่วนให้กับผู้ประกอบในประเทศที่เข้าร่วมและชนะการประมูล
โครงการดังกล่าวเริ่มเมื่อปลายปี 2552 และต่อเนื่องปี 2553 และ 2554

2.  กลุ่มผลิตภัณฑ์ประเภทวัสดุสิ้นเปลือง (Consumables & Supply Group: CSG)

  กลุ่มผลิตภัณฑ์ประเภทวัสดุสิ้นเปลืองประกอบด้วยผลิตภัณฑ์ดังต่อไปนี้

  -----------------------------------------------------------------------
  ผลิตภัณฑ์              ตราสินค้า            รายละเอียดผลิตภัณฑ์
  ------------------- ------------------ --------------------------------
  Ink Cartridge,      HP, Epson, Canon,  หมึกพิมพ์ ตลับหมึก ตลับผงหมึก ผ้าพิมพ์
  Toner, Ribbon       Samsung, Fuji      
                      Xerox, Brother,    
                      Fullmark           

  ผลิตภัณฑ์กระดาษ        TKS                ผลิตภัณฑ์กระดาษ

  Media storage       Imation            แผ่นเก็บข้อมูล

  อุปกรณ์เสริม           Aidata             อุปกรณ์เสริม
  (Accessories)                          
  -----------------------------------------------------------------------

ที่มา: บริษัทฯ

สินค้าในกลุ่มนี้เป็นวัสดุสิ้นเปลืองที่ต้องมีการจัดซื้อทดแทนตลอดเวลาซึ่งประกอบไปด้วยสินค้าหลัก เช่น
หมึกพิมพ์ (Ink Cartridge) โทนเนอร์ (Toner) ผ้าพิมพ์คอมพิวเตอร์ (Ribbon) และกระดาษ
เป็นต้น ซึ่งเป็นสินค้าที่มีการใช้งานควบคู่กับเครื่องพิมพ์ชนิดต่างๆ
เนื่องจากลักษณะการใช้งานของกลุ่มผลิตภัณฑ์นี้ที่มีความจำเป็นและมีการใช้งานแพร่หลายทั้งในองค์กรร้านค้าและครัวเรือน
และการที่สินค้าเป็นประเภทวัสดุสิ้นเปลือง ทำให้ผู้บริโภคจำเป็นต้องซื้ออย่างต่อเนื่องโดยบริษัทฯ
จัดจำหน่ายผลิตภัณฑ์ของ Fullmark, Canon, Epson, HP, Fuji Xerox, Samsung และ
Brother ซึ่งล้วนแต่เป็นตราสินค้าที่ผู้บริโภคให้การยอมรับ

3.  กลุ่มผลิตภัณฑ์ประเภทอุปกรณ์เพื่อการพิมพ์ (Image & Printing Product Group: IPG)

  กลุ่มผลิตภัณฑ์ประเภทอุปกรณ์เพื่อการพิมพ์ ประกอบด้วยผลิตภัณฑ์ดังต่อไปนี้

+--------------------+-------------------+-----------------------------+
| ผลิตภัณฑ์             | ตราสินค้า           | รายละเอียดผลิตภัณฑ์             |
+====================+===================+=============================+
| เครื่องพิมพ์ (Printer) | HP, Canon, Epson, | เครื่องพิมพ์ที่แสดงผลลัพ           |
|                    | Samsung,          | ธ์ที่ได้จากการทำงานของคอมพิวเตอร์ |
|                    |                   |                             |
|                    | Fuji Xerox        |                             |
+--------------------+-------------------+-----------------------------+
| เครื่องสแกนเนอร์      | HP, Canon, Epson  | อุปกรณ์กวาดจับสัญญาณหรือตัวอักษร   |
| (Scanner)          |                   |                             |
+--------------------+-------------------+-----------------------------+

ที่มา: บริษัทฯ

สินค้าในกลุ่มนี้เป็นอุปกรณ์เพื่อการพิมพ์ซึ่งประกอบไปด้วยสินค้าหลัก เช่น เครื่องพิมพ์แบบ Inkjet
(Inkjet Printer), เครื่องพิมพ์แบบ Laser (Laser Printer) เครื่องพิมพ์แบบ
All-In-One (Printer All-In-One)

HP นับเป็นผู้นำที่มีส่วนแบ่งทางการตลาดสูงสุดของตลาดเครื่องพิมพ์สำหรับตลาดองค์กร และบริษัทฯ
มีส่วนแบ่งในการตลาด เครื่องพิมพ์แบบ lnk Jet ทั้งแบบ Single Function และ All In
One ในตราสินค้า Canon ซึ่ง Canon เป็นผู้นำที่มีส่วนแบ่งการตลาดสูงสุดของสินค้า Ink Jet

4.  กลุ่มผลิตภัณฑ์ประเภทเน็ทเวิร์ก (Network Product Group: NPG)

กลุ่มผลิตภัณฑ์ประเภทเน็ทเวิร์ก ประกอบด้วยผลิตภัณฑ์ดังต่อไปนี้

  --------------------------------------------------------------------------------------------------
  ผลิตภัณฑ์              ตราสินค้า            รายละเอียดผลิตภัณฑ์
  ------------------- ------------------ -----------------------------------------------------------
  Cable and Connector AMP                สายเคเบิลและอุปกรณ์ต่อเชื่อมสัญญาณ

  LAN Card            Compex, Planet     อุปกรณ์เชื่อมโยงเครื่องคอมพิวเตอร์เข้าด้วยกันเป็นระบบเครือข่าย

  Switch              HP, Cisco, Compex, อุปกรณ์กระจายสัญญาณของระบบเครือข่ายคอมพิวเตอร์
                      Planet, ZyXEL      

  Wireless LAN        HP, Cisco, Compex, อุปกรณ์เครือข่ายคอมพิวเตอร์ไร้สาย
                      Planet, ZyXEL      

  Router              Cisco              อุปกรณ์ค้นหาเส้นทางการเชื่อมโยงระบบเครือข่ายคอมพิวเตอร์

  UPS                 APC                เครื่องจ่ายไฟฟ้าสำรองและคุ้มครองคอมพิวเตอร์หรืออุปกรณ์อิเลคทรอนิกส์ต่างๆ
                                         จากปัญหาไฟดับ, ไฟตก

  SCSI & RAID         Adaptec            อุปกรณ์ต่อพ่วงแบบ SCSI Interface และ RAID
  Solutions                              

  Security & VPN      Cisco              อุปกรณ์รักษาความปลอดภัยระบบเครือข่าย

  VOIP                Cisco              อุปกรณ์สื่อสารข้อมูลเสียงผ่านระบบคอมพิวเตอร์
  --------------------------------------------------------------------------------------------------

ที่มา: บริษัทฯ

สินค้าในกลุ่มนี้เป็นอุปกรณ์ที่ใช้ในการประกอบระบบเน็ทเวิร์ก ซึ่งประกอบไปด้วยสินค้าหลัก เช่น
Switch, Router, VOIP  , Wireless LAN, Hub, Firewall & UTM (Security)UPS,
Server และ Network Cabling System เป็นต้น
ซึ่งสินค้าในกลุ่มนี้มีสัดส่วนรายได้คิดเป็นร้อยละ 6.83
ของรายได้จากการขายและบริการทั้งหมดของบริษัทฯในปี 2552  บริษัทฯ จัดจำหน่ายผลิตภัณฑ์ของ
3COM, Compex, Planet, APC ,AMP, Zyxel, ASUS, Intel Server และ Cisco
ซึ่งเป็นผู้นำของตลาดเน็ทเวิร์กและระบบ VOIP สำหรับ UPS นั้น บริษัทฯ จัดจำหน่ายผลิตภัณฑ์ของ
APC ซึ่งเป็นหนึ่งในผู้นำตลาดเครื่องสำรองไฟเช่นกัน

          เริ่มจากการดำเนินธุรกิจในโลกของ Globalization มีการแข่งขันที่สูงมากขึ้น
ทำให้บริษัทต่างๆ พยายามเพิ่มประสิทธิภาพในการผลิตและลดค่าใช้จ่าย
ซึ่งจะทำให้บริษัทดังกล่าวหันมาใช้ระบบเครือข่ายเน็ทเวิร์กมากขึ้น เช่น การใช้ระบบ VOIP และ
Wireless
เพื่อช่วยเหลือการบริหารการจัดการให้มีประสิทธิภาพมากขึ้นและเป็นการลดรายจ่ายอย่างดีเช่นกัน
นอกจากนั้น ทีม Pre-Sales Engineer
จะช่วยวางแผนการวางระบบและแก้ไขปัญหาของระบบเน็ทเวิร์กให้กับลูกค้า และบริษัท พริซึ่ม
โซลูชั่นส์ จำกัด ยังมีการติดตั้งและดูแลระบบให้กับลูกค้าทั้งก่อนและหลังการขาย
และมีการบริการถึงที่ทำการ (On-Site Service)
ซึ่งสามารถส่งเสริมการขายผลิตภัณฑ์ประเภทเน็ทเวิร์กนี้ได้

5.  กลุ่มผลิตภัณฑ์ประเภทอุปกรณ์แสดงผลข้อมูล (Display Product Group: DPG)

  กลุ่มผลิตภัณฑ์ประเภทอุปกรณ์แสดงผลข้อมูล ประกอบด้วยผลิตภัณฑ์ดังต่อไปนี้

  ----------------------------------------------------------------------------
  ผลิตภัณฑ์              ตราสินค้า            รายละเอียดผลิตภัณฑ์
  ------------------- ------------------ -------------------------------------
  จอภาพ (Monitor)     Samsung, Phillips, จอภาพระดับกลางถึงระดับสูงเหมาะกับงานทั่วไป
                      BenQ, LG, EIZO,    
                      Lemel, Asustek     

  ----------------------------------------------------------------------------

ที่มา: บริษัทฯ

สินค้าในกลุ่มนี้เป็นอุปกรณ์แสดงผลข้อมูลซึ่งประกอบไปด้วยสินค้าหลัก คือ จอภาพแสดงผล บริษัทฯ
จัดจำหน่ายผลิตภัณฑ์ของ Asustek, Samsung, Phillips, Benq, LG, EIZO และ Lemel
ซึ่ง Samsung เป็นผู้นำของตลาดจอภาพ นอกจากนั้น บริษัทฯ
เป็นผู้นำเข้าและผู้แทนจัดจำหน่ายผลิตภัณฑ์จอภาพของ EIZO แต่เพียงผู้เดียวในประเทศไทย

6.  กลุ่มผลิตภัณฑ์ประเภทชุดคอมพิวเตอร์ประกอบเสร็จและกึ่งเสร็จ (System Product Group:
    SPG)

  กลุ่มผลิตภัณฑ์ประเภทชุดคอมพิวเตอร์ประกอบเสร็จและกึ่งเสร็จ ประกอบด้วยผลิตภัณฑ์ดังต่อไปนี้

  -------------------------------------------------------------------------------
  ผลิตภัณฑ์                      ตราสินค้า            รายละเอียดผลิตภัณฑ์
  --------------------------- ------------------ --------------------------------
  เครื่องคอมพิวเตอร์แบบพกพา       Asustek, BenQ      เครื่องคอมพิวเตอร์แบบพกพา
  (Notebook)                  Dell, HP, Samsung  

  เครื่องคอมพิวเตอร์ประกอบเสร็จ    HP, Dell           เครื่องคอมพิวเตอร์ประกอบเสร็จ

  เครื่องคอมพิวเตอร์แบบสั่งประกอบ   Lemel              เครื่องคอมพิวเตอร์แบบสั่งประกอบ
  (CTO)                                          
  -------------------------------------------------------------------------------

ที่มา: บริษัทฯ

สินค้าในกลุ่มนี้เป็นสินค้าประเภทชุดคอมพิวเตอร์ประกอบเสร็จและกึ่งเสร็จซึ่งประกอบไปด้วยสินค้าหลัก
เช่น คอมพิวเตอร์แบบพกพา (Note book) คอมพิวเตอร์ประกอบเสร็จ PC
และคอมพิวเตอร์แบบสั่งประกอบ (CTO: Configuration-to-Order) โดยบริษัทฯ
มีสินค้าภายใต้ตราสินค้า Lemel ซึ่งเป็นตราสินค้าของกลุ่มซินเน็ค ประเทศไต้หวัน
บริษัทฯได้เพิ่มตราสินค้า Samsung ในกลุ่มผลิตภัณฑ์ใหม่อีกด้วย

คอมพิวเตอร์แบบพกพาได้รับความนิยมจากผู้บริโภคเพิ่มขึ้นในปี 2549
เนื่องจากเครื่องคอมพิวเตอร์แบบพกพามีการปรับปรุงประสิทธิภาพอย่างต่อเนื่องและมีแนวโน้มของราคาลดลงอย่างต่อเนื่อง
ทำให้ผู้บริโภคเริ่มนิยมซื้อคอมพิวเตอร์ที่มีตราสินค้าเป็นที่รู้จักแทนแบบไม่มีตราสินค้า

เครื่องคอมพิวเตอร์แบบสั่งประกอบนั้น บริษัทฯ
ได้มีสายการประกอบเครื่องคอมพิวเตอร์แบบไม่มีตราสินค้าตามคำสั่งลูกค้าตั้งแต่ปี 2547
อย่างไรก็ตาม ในปี 2550 บริษัทฯ
ได้เริ่มดำเนินการประกอบเครื่องคอมพิวเตอร์แบบสั่งประกอบภายใต้เครื่องหมายการค้า “Lemel”
ซึ่งเป็นตราสินค้าของกลุ่มซินเน็ค ประเทศไต้หวัน โดยบริษัทฯ
มีการจัดจำหน่ายผลิตภัณฑ์ดังกล่าวผ่านกลุ่มร้านค้าปลีกสำหรับกลุ่มลูกค้ารายย่อย
กลุ่มห้างค้าปลีกขนาดใหญ่ และกลุ่มผู้ค้าปลีกสำหรับกลุ่มลูกค้าองค์กร ในปัจจุบันบริษัทฯ
มีกำลังการผลิตเครื่องคอมพิวเตอร์แบบสั่งประกอบภายใต้เครื่องหมายการค้า “Lemel” ประมาณ
10,000 เครื่อง/เดือน ทั้งนี้ เครื่องคอมพิวเตอร์แบบสั่งประกอบภายใต้เครื่องหมายการค้า
“Lemel” ของบริษัทฯ ได้รับใบรับรองระบบบริหารงานตามมาตรฐาน ISO 9001:2000 และ ISO
14000:2000 จาก บูโร เวอริทัส เซอทิฟิเคชั่น และเครื่องหมายมาตรฐานกับผลิตภัณฑ์อุตสาหกรรม
(มอก). เลขที่ 1561-2548 มาตรฐานด้านความปลอดภัย และเลขที่ 1956-2548
มาตรฐานด้านขีดจำกัดสัญญาณรบกวนวิทยุ จากสำนักงานมาตรฐานผลิตภัณฑ์อุตสาหกรรม
กระทรวงอุตสาหกรรม
ทำให้ลูกค้ามีความมั่นใจในคุณภาพของเครื่องคอมพิวเตอร์แบบสั่งประกอบของบริษัทฯ

7.  กลุ่มผลิตภัณฑ์ MCE (Multimedia Consumer Electronic Product Group: MCE)

  กลุ่มผลิตภัณฑ์ MCE ประกอบด้วยผลิตภัณฑ์ดังต่อไปนี้

  -----------------------------------------------------------------------------------------------
  ผลิตภัณฑ์              ตราสินค้า            รายละเอียดผลิตภัณฑ์
  ------------------- ------------------ --------------------------------------------------------
  Flash Card และ USB  Pretec, Kingston,  อุปกรณ์เก็บข้อมูลสำหรับใช้กับกล้องดิจิตอลและเครื่องคอมพิวเตอร์แบบพกพา
  Flash Drive         Sandisk            

  อุปกรณ์ GPS และ       Mio Navman         อุปกรณ์แผนที่นำทางสำหรับผู้ขับขี่รถยนต์แบบ PDA
  GPS+PDA                                ที่มีอุปกรณ์แผนที่นำทางสำหรับผู้ขับขี่รถยนต์

  External Hard Disk  Seagate, WD        อุปกรณ์เก็บข้อมูล
  Drive                                  

  Input Device,       Logitec            อุปกรณ์ป้อนข้อมูลเข้าคอมพิวเตอร์
  Keyboard, Mouse                        

  กล้องดิจิตอล (Digital  Canon              อุปกรณ์การถ่ายภาพต่างๆ ที่สามารถนำมาแสดงผลทางเครื่องคอมพิวเตอร์
  Camera)                                
  -----------------------------------------------------------------------------------------------

ที่มา: บริษัทฯ

สินค้าในกลุ่มนี้เป็นอุปกรณ์อิเล็กทรอนิกส์ซึ่งใช้สื่อหลายชนิดในคอมพิวเตอร์ซึ่งประกอบไปด้วยสินค้าหลัก
เช่น External Hard Disk Drive ,USB Flash Drive, Flash Card, อุปกรณ์ GPS และ
กล้องถ่ายรูปดิจิตอลเป็นต้น บริษัทฯ จัดจำหน่ายผลิตภัณฑ์ของ Seagate, WD, Kingston และ
Sandisk ซึ่ง Kingston นั้นเป็นผู้นำของตลาด USB Flash Drive นอกจากนั้น บริษัทฯ
เป็นผู้นำเข้าและผู้แทนจัดจำหน่ายผลิตภัณฑ์อุปกรณ์ GPS ของ Mio/Navman
แต่เพียงผู้เดียวในประเทศไทย Mio/Navman มีความโดดเด่นในเรื่องของGPS ในตลาดโลก
สำหรับกล้องดิจิตอล บริษัทฯ จัดจำหน่ายผลิตภัณฑ์ของ Canon ซึ่งเป็นหนึ่งในผู้นำตลาดเช่นกัน

กลุ่มผลิตภัณฑ์ Multimedia Consumer Electronic ผลิตภัณฑ์ Flash Drive และ Flash
Card และ External Hard Disk Drive มีอัตราการเติบโตสูง เนื่องจากกระแส Digital
Content ที่ผู้บริโภคต้องการอุปกรณ์จัดเก็บที่มีความจุมากขึ้น
ซึ่งมีตราสินค้าที่เป็นผู้นำและมีส่วนแบ่งมากทั้ง Kingston, Sandisk, Seagate และ WD
สำหรับอุปกรณ์ GPS เราเพิ่ม ตรา Navman นอกจากตรา Mio เพื่อเพิ่มส่วนแบ่งตลาดให้มากขึ้น

8.  กลุ่มผลิตภัณฑ์ซอฟท์แวร์ (Software Product Group: SWG)

  กลุ่มผลิตภัณฑ์ซอฟท์แวร์ ประกอบด้วยผลิตภัณฑ์ดังต่อไปนี้

  ---------------------------------------------------------------------------------------------
  ผลิตภัณฑ์              ตราสินค้า            รายละเอียดผลิตภัณฑ์
  ------------------- ------------------ ------------------------------------------------------
  Windows, Microsoft  Microsoft          ซอฟท์แวร์ระบบปฏิบัติการสำหรับคอมพิวเตอร์ส่วนบุคคล
  Office & Windows                       ซอฟท์แวร์แอพพลิเคชั่นและซอฟท์แวร์ระบบปฏิบัติการสำหรับเครื่องแม่ข่าย
  Server Software                        

  Data Protection and CA                 ซอฟท์แวร์ที่ใช้ในการสำรองข้อมูล
  Backup Software                        

  Security Software   Trend Micro        ซอฟท์แวร์ระบบรักษาความปลอดภัยของเครือข่ายคอมพิวเตอร์
  Solutions                              

  CAD Designing and   Autodesk           ซอฟท์แวร์ช่วยงานออกแบบ และเขียนแบบร่าง
  Drafting Tools                         
  Software                               
  ---------------------------------------------------------------------------------------------

ที่มา: บริษัทฯ

          สินค้าในกลุ่มนี้เป็นสินค้าประเภทซอฟท์แวร์ซึ่งประกอบไปด้วยสินค้าหลัก เช่น
ซอฟท์แวร์ระบบปฏิบัติการคอมพิวเตอร์ส่วนบุคคล, ซอฟท์แวร์ทางด้านการออกแบบประเภท 2 และ 3
มิติ และซอฟท์แวร์ระบบรักษาความปลอดภัยของเครือข่ายคอมพิวเตอร์ เป็นต้น บริษัทฯ
จัดจำหน่ายผลิตภัณฑ์ของ Autodesk , CA, Microsoft, และ Trend Micro ซึ่ง Microsoft
นั้นเป็นผู้นำอันดับหนึ่งของตลาดซอฟท์แวร์ระบบเชิงปฏิบัติการคอมพิวเตอร์ส่วนบุคคล และ Autodesk
ซึ่งเป็นผู้นำอันดับหนึ่งของตลาดซอฟท์แวร์ทางด้านการออกแบบประเภท 2 และ 3 มิติ
สำหรับซอฟท์แวร์ระบบรักษาความปลอดภัยของคอมพิวเตอร์ บริษัทฯ จัดจำหน่ายผลิตภัณฑ์ของ Trend
Micro ซึ่งเป็นหนึ่งในผู้นำตลาดเช่นกัน

9.  กลุ่มผลิตภัณฑ์ประเภทอุปกรณ์สื่อสาร (Communication Product Group: CDG)

กลุ่มผลิตภัณฑ์ประเภทอุปกรณ์สื่อสาร ประกอบด้วยผลิตภัณฑ์ดังต่อไปนี้

  -----------------------------------------------------------------------
  ผลิตภัณฑ์              ตราสินค้า            รายละเอียดผลิตภัณฑ์
  ------------------- ------------------ --------------------------------
  Smart Phone and     Acer, Dell, hTC    Smart Phone and Smart Tablet
  Tablet                                 เพื่อใช้ในการสึ่อสารและการท่อง
                                         internet และการประมวลผลอย่างง่าย

  -----------------------------------------------------------------------

ที่มา: บริษัทฯ

สินค้าในกลุ่มนี้เป็นอุปกรณ์ประเภทอุปกรณ์สื่อสาร ซึ่งประกอบไปด้วยสินค้าหลัก คือ Smart phone
ตรา Acer และ hTC และ Smart Device ประเภทอื่นๆเช่น Smart Tablet ตรา Dell

การบริการหลังการขาย

บริษัทฯ เล็งเห็นความสำคัญของการบริการหลังการขาย เนื่องจากบริษัทฯ
มีวิสัยทัศน์ที่มองธุรกิจจัดจำหน่ายอุปกรณ์คอมพิวเตอร์เป็นธุรกิจการบริการครบวงจร (one-stop
service) มิใช่เพียงธุรกิจซื้อมาขายไป
เนื่องจากในปัจจุบันธุรกิจจัดจำหน่ายอุปกรณ์คอมพิวเตอร์มีกำไรขั้นต้นอยู่ในเกณฑ์ต่ำจากการแข่งขันที่รุนแรงและสินค้าที่นำเข้าอย่างผิดกฎหมาย
บริษัทฯ จึงได้เปรียบคู่แข่งในด้านการบริการลูกค้าหลังการขาย และการซ่อมแซมบำรุงที่ครบวงจร

บริษัทฯ จัดให้มีการบริการหลังการขายสำหรับสินค้าทุกประเภทของบริษัทฯ
ตามเงื่อนไขการรับประกันของผู้ผลิต
โดยลูกค้าสามารถนำสินค้าที่มีปัญหามารับบริการซ่อมเปลี่ยนได้จากบริษัทฯ ทั้งนี้
ลักษณะของการบริการหลังการขายขึ้นอยู่กับชนิดของสินค้า ลักษณะของปัญหา
และเงื่อนไขระหว่างบริษัทฯ กับผู้ผลิต
การบริการหลังการขายสำหรับสินค้าที่อยู่ในระยะเวลารับประกัน บริษัทฯ
จะดำเนินการเรียกเก็บค่าบริการในการซ่อมเปลี่ยนสินค้าจากผู้ผลิต
ในขณะที่การบริการหลังการขายสำหรับสินค้าที่พ้นระยะเวลารับประกันจากผู้ผลิตแล้วนั้น บริษัทฯ
จะเรียกเก็บค่าบริการซ่อมแซมสินค้าดังกล่าวโดยตรงจากลูกค้า ในปัจจุบัน บริษัทฯ
มีระบบการซ่อมเปลี่ยนสินค้าโดยรับสินค้าที่นำมาเปลี่ยนและสามารถส่งคืนสินค้าให้ได้ภายใน 3-7
วันทำการ

อนึ่ง การบริการหลังการขายของบริษัทฯ ดำเนินงานโดยฝ่ายซ่อมเปลี่ยนและบริการลูกค้า
โดยฝ่ายซ่อมเปลี่ยนและบริการลูกค้ามีการส่งพนักงานไปอบรมกับผู้ผลิตต่างๆ
เพื่อให้พนักงานมีความรู้ความชำนาญในการซ่อมแซมสินค้าของบริษัทฯ โดยในปัจจุบัน
ฝ่ายซ่อมเปลี่ยนและบริการลูกค้าของบริษัทฯ
ได้รับการฝึกอบรมในการซ่อมแซมสินค้าซึ่งต้องใช้ทักษะชั้นสูงได้หลากหลายประเภท อาทิ Main
Board เป็นต้น

ในปัจจุบัน บริษัทฯ มีสำนักงานสาขาทั้งหมด 23 แห่ง กระจายอยู่ทั่วประเทศ
เพื่อให้ลูกค้ามั่นใจได้ว่าจะได้รับความสะดวกรวดเร็วในการรับบริการ
โดยสำนักงานสาขาของบริษัทฯ ทั้งหมดมีดังนี้

+------------------------------+---------------------------------------+
| ภาค                          | สำนักงานสาขา¹                          |
+------------------------------+---------------------------------------+
| กรุงเทพฯ และเขตปริมณฑล²        | 1.ที่เคาน์เตอร์บริการลูกค้าที่สำนักงานใหญ่       |
|                              | ถนนสุคนธสวัสดิ์                           |
|                              |                                       |
|                              | 2.สาขาพันธ์ทิพย์พลาซ่า (ชั้นเอ็ม)             |
|                              |                                       |
|                              | 3.สาขาศูนย์การค้าเซียร์ รังสิต               |
|                              |                                       |
|                              | 4.สาขาศูนย์การค้าไอทีมอลล์ ฟอร์จูนทาวน์       |
|                              |                                       |
|                              | 5.สาขาซีคอนแสควร์                       |
+------------------------------+---------------------------------------+
| ภาคเหนือ                      | 1.สาขาเชียงใหม่                         |
|                              |                                       |
|                              | 2.สาขาเชียงราย                         |
|                              |                                       |
|                              | 3.สาขานครสวรรค์                        |
|                              |                                       |
|                              | 4.สาขาพิษณุโลก                          |
+------------------------------+---------------------------------------+
| ภาคตะวันออกเฉียงเหนือ           | 1.สาขานครราชสีมา                       |
|                              |                                       |
|                              | 2.สาขาขอนแก่น                          |
|                              |                                       |
|                              | 3.สาขาอุบลราชธานี                       |
|                              |                                       |
|                              | 4.สาขาอุดรธานี                          |
|                              |                                       |
|                              | 5.สาขาสกลนคร                          |
+------------------------------+---------------------------------------+
| ภาคใต้                        | 1.สาขาสุราษฎร์ธานี                       |
|                              |                                       |
|                              | 2.สาขาหาดใหญ่ (สงขลา)                  |
|                              |                                       |
|                              | 3.สาขาภูเก็ต                            |
|                              |                                       |
|                              | 4.สาขานครศรีธรรมราช                    |
|                              |                                       |
|                              | 5.สาขาหัวหิน                            |
+------------------------------+---------------------------------------+
| ภาคกลาง (ไม่รวมกรุงเทพฯ        | 1.สาขานครปฐม                          |
| และเขตปริมณฑล)                |                                       |
|                              | 2.สาขาลพบุรี                            |
+------------------------------+---------------------------------------+
| ภาคตะวันออก                   | 1.สาขาชลบรี                            |
|                              |                                       |
|                              | 2.สาขาระยอง                           |
+------------------------------+---------------------------------------+

หมายเหตุ ¹ สำนักงานสาขาต่างจังหวัด เป็นสำนักงานขาย ศูนย์บริการและคลังสินค้า

บริษัทฯ มุ่งเน้นการให้บริการลูกค้าได้อย่างครบวงจรเพื่อตอบสนองความพึงพอใจสูงสุด
นับตั้งแต่การให้คำปรึกษาก่อนและระหว่างการตัดสินใจเลือกซื้อสินค้าโดยผู้เชี่ยวชาญเฉพาะด้านผ่านระบบฮอตไลน์
รวมถึงบริการหลังการขายที่มั่นใจได้ด้วยสัญลักษณ์ “Trusted By SYNNEX”
ที่ติดบนสินค้าทุกชิ้นเพื่อให้เชื่อมั่นได้ว่าจะได้รับผลิตภัณฑ์และบริการมาตรฐานที่ดีเลิศ นอกจากนั้น
บริษัทฯ
ยังมุ่งมั่นในการสร้างเสริมศักยภาพขององค์กรอย่างต่อเนื่องด้วยการขยายทีมบริหารงานทั้งในด้านสื่อสารการตลาด
ฝ่ายให้คำปรึกษาทางเทคนิค และฝ่ายทดสอบผลิตภัณฑ์ ทั้งนี้ การบริการหลังการขายของบริษัทฯ
ได้รับใบรับรองระบบบริหารงานตามมาตรฐาน ISO 9001:2000 จากบูโร เวอริทัส เซอทิฟิเคชั่น
ทำให้ลูกค้ามีความเชื่อมั่นในคุณภาพของการบริการหลังการขายของบริษัทฯ

บริษัทฯ มุ่งเน้นการให้บริการลูกค้าได้อย่างครบวงจรเพื่อตอบสนองความพึงพอใจสูงสุด
นับตั้งแต่การให้คำปรึกษาก่อนและระหว่างการตัดสินใจเลือกซื้อสินค้าโดยผู้เชี่ยวชาญเฉพาะด้านผ่านระบบฮอตไลน์
รวมถึงบริการหลังการขายที่มั่นใจได้ด้วยสัญลักษณ์ “Trusted By SYNNEX”
ที่ติดบนสินค้าทุกชิ้นเพื่อให้เชื่อมั่นได้ว่าจะได้รับผลิตภัณฑ์และบริการมาตรฐานที่ดีเลิศ นอกจากนั้น
บริษัทฯ
ยังมุ่งมั่นในการสร้างเสริมศักยภาพขององค์กรอย่างต่อเนื่องด้วยการขยายทีมบริหารงานทั้งในด้านสื่อสารการตลาด
ฝ่ายให้คำปรึกษาทางเทคนิค และฝ่ายทดสอบผลิตภัณฑ์ ทั้งนี้ การบริการหลังการขายของบริษัทฯ
ได้รับใบรับรองระบบบริหารงานตามมาตรฐาน ISO 9001:2000 จากบูโร เวอริทัส เซอทิฟิเคชั่น
ทำให้ลูกค้ามีความเชื่อมั่นในคุณภาพของการบริการหลังการขายของบริษัทฯ

ซีเน็คชอป (CNEX Shop)

บริษัท ซินเน็ค (ประเทศไทย) จำกัด (มหาชน) ได้จัดตั้งซีเน็คชอป (CNEX Shop)
ภายใต้แนวคิดทางการตลาดเพื่อให้บริษัทฯ เข้าถึงผู้บริโภคได้มากขึ้น ด้วยระบบ Fanchise
สำหรับนักธุรกิจที่สนใจต้องการร่วมลงทุนเปิดร้านซีเน็คชอป (CNEX Shop) ทาง

บริษัทฯ จะให้สิทธิในการจำหน่ายสินค้าของบริษัทฯ และสนับสนุนค่าออกแบบการตกแต่งร้านค้า
ให้สิทธิใช้ตราสัญลักษณ์และเครื่องหมายการค้า ในรูปแบบป้ายโฆษณาแบบหีบห่อผลิตภัณฑ์
รวมถึงการให้คำปรึกษาเทคนิคทางธุรกิจ และการจัดการแก่ผู้ลงทุน

เพื่อให้สินค้าและบริการเป็นไปตามมาตรฐานบริษัทฯ ผู้ลงทุนจะต้องสั่งซื้อสินค้าจากทางบริษัทฯ
เท่านั้น โดยบริษัทฯ มีการอบรมพนักงานของซีเน็คชอป (CNEX Shop)
ทุกสาขาเพื่อให้มีการบริการที่เป็นมาตรฐาน และให้การสนับสนุนในการวางแผนโฆษณา
ประชาสัมพันธ์แก่ซีเน็คชอป (CNEX Shop) ทั้งนี้ บริษัทฯ
มีหลักเกณฑ์ในการคัดเลือกผู้ลงทุนในซีเน็คชอป (CNEX Shop)
โดยคัดเลือกจากผู้ลงทุนมีประสบการณ์และความรู้ในด้านคอมพิวเตอร์และอุปกรณ์และเทคโนโลยีสารสนเทศ
มีความน่าเชื่อถือทางการเงิน และมีบุคลากรที่มีประสบการณ์ในการขายและบริหาร เป็นต้น
โดยบริษัทฯ จะเรียกเก็บค่าบริหารจัดการคิดเป็น 1% ของยอดขายและ
ค่าโฆษณาประชาสัมพันธ์จากผู้ผลิตที่ให้การสนับสนุนกับทางบริษัทฯ

ในปัจจุบัน บริษัทฯ มีซีเน็คชอป จำนวนทั้งสิ้น 9 สาขา (รวมสำนักงานใหญ่) ดังนี้

1. บริษัท ซินเน็ค (ประเทศไทย) จำกัด (มหาชน) (สำนักงานใหญ่) ชั้น 1

2. ศูนย์การค้าพันธุ์ทิพย์พลาซ่า ชั้น 2

3. ห้างโลตัส สาขาศาลายา ชั้น 1

4. ศูนย์การค้าฟิวเจอร์ พาร์ค รังสิต ชั้น 3

5. ศูนย์การค้าเดอะมอลล์บางแค ชั้น 3

6. อาคารศูนย์ประชุมศุนย์ราชการเฉลิมพระเกียรติ แจ้งวัฒนะ ชั้น 1

7. ศูนย์การค้าไอที ตึกคอม พัทยา ชั้น 3

8. ห้างโลตัส สาขาลพบุรี ชั้น 2

9. ศุนย์การค้ามาร์เก็ตวิลเลจ หัวหิน ชั้น 4

เป้าหมายของซีเน็คชอป (CNEX Shop) ในปี 2554 บริษัทฯ
จะมีการลงทุนทั้งในเรื่องการเปิดสาขาที่บริหารเองโดยซินเน็ค ในทำเลย่านค้าปลีกทั่วกรุงเทพฯ
เพื่อให้ซีเน็คชอป (CNEX Shop) อยู่ในทำเลที่ดีที่สุดในย่านค้าปลีกนั้นๆ
และมีการบริหารสาขาตามเป้าหมายและกำไรจากร้านต้นแบบที่บริษัทฯลงทุนไว้
เพื่อรองรับนักลงทุนที่ต้องการเปิดเฟรนไชส์ ซีเน็คชอป (CNEX Shop)
ทั้งนี้บริษัทได้ลงทุนในเรื่องการออกแบบเพื่อปรับปรุงภาพลักษณ์
และปรับปรุงพื้นที่เพื่อรองรับการจำหน่ายสินค้ากลุ่มสมาร์ทโฟน
เพื่อตอบสนองต่อความต้องการที่เพิ่มขึ้นของผู้บริโภคในปัจจุบัน
โดยบริษัทฯได้วางแผนที่จะเปิดสาขาให้ได้จำนวน 25 สาขา ภายในปี 2554 นี้

บริษัท พริซึ่ม โซลูชั่นส์ (จำกัด)

บริษัท พริซึ่ม โซลูชั่นส์ (จำกัด) (“บริษัทย่อย”)
ให้บริการในด้านการอบรมการใช้โปรแกรมคอมพิวเตอร์และระบบสารสนเทศ
และให้บริการติดตั้งและบำรุงรักษาระบบโปรแกรมคอมพิวเตอร์ชั้นสูงทั้งก่อนและหลังการขาย
รวมถึงมีการบริการถึงที่ทำการ (On-Site Service) ทั้งนี้
บริษัทย่อยเป็นผู้ให้บริการอบรมหลักสูตรที่เกี่ยวกับโปรแกรมคอมพิวเตอร์และระบบสารสนเทศที่บริษัทฯ
เป็นผู้จัดจำหน่าย ดังต่อไปนี้

+--------------------------------+-------------------------------------+
| ศูนย์ฝึกอบรม                      | บริการ                               |
+================================+=====================================+
| Lotus Training                 | อบรมว                               |
|                                | ิธีการทำงานและพัฒนาระบบการทำงานในองค์กร |
+--------------------------------+-------------------------------------+
| Computer Associates Training   | อบรมการใช้ง                          |
|                                | านซอฟท์แวร์จัดการและสำรองข้อมูลระดับองค์กร |
+--------------------------------+-------------------------------------+
| Autodesk Training              | อบรมการใช้งานของโปรแกรม Autocad /    |
|                                | 3DMAX                               |
| TrendMicro Training            |                                     |
|                                | อบรมการใช้งานข                       |
| Microsoft Training             | องโปรแกรมป้องกันการคุกคามในระบบเครือข่าย |
|                                |                                     |
| Cisco Hardware/Software        | อบรมการ                             |
| Network Training               | ใช้งานของโปรแกรมให้บริการบนระบบเครือข่าย |
|                                |                                     |
| HP Hardware Network Training   | อบรมการใช้งานอุปกรณ์ระบบเครือข่าย Cisco  |
|                                |                                     |
| ZyXEL Haredware Training       | อบรมการใช้งานอุปกรณ์ระบบเครือข่าย HP     |
|                                |                                     |
| Cisco Unified Communication    | อบรมการใช้งานอุปกรณ์ระบบเครือข่าย ZyXEL  |
| V6, 7, 8 Training              |                                     |
|                                | อบรมการใช้งานอุปกรณ์ระบบ Cisco IP      |
| Cisco Unified Video            | Telephone                           |
| Conferencing Training          |                                     |
|                                | อบรมการใช้งานอุปกรณ์ระบบ Cisco Video   |
|                                | Conference                          |
+--------------------------------+-------------------------------------+

ที่มา: บริษัทฯ

2.  ภาวะอุตสาหกรรมและกลยุทธ์การแข่งขัน

3.2.1 ภาพรวมอุตสาหกรรม

ในปี 2553 จากการสำรวจของศูนย์เทคโนโลยีอิเล็กทรอนิกส์และคอมพิวเตอร์แห่งชาติ (NECTEC)
พบว่ามูลค่าตลาดในภาพรวมพบว่าประเทศไทยมีการใช้จ่ายในสินค้าและบริการ ICT
โดยรวมประมาณ 607,385 ล้านบาท เพิ่มจากปี 2552 ร้อยละ 9.2
พบว่าการใช้จ่ายส่วนใหญ่อยู่ในตลาดสื่อสารมีมูลค่า 382,999 ล้านบาท ซึ่งคิดเป็นร้อยละ 63.1
รองลงมาได้แก่การใช้จ่ายในตลาดฮาร์ดแวร์และคอมพิวเตอร์ซอฟแวร์และตลาดบริการด้านคอมพิวเตอร์
และคาดว่าในปี 2554 ตลาดของกลุ่มผลิตภัณฑ์คอมพิวเตอร์และเทศโนโลยีสารสนเทศ
จะเติบโตอยู่ที่ร้อยละ 11.7 โดยคิดมูลค่าเป็น 678,648 ล้านบาท

มูลค่าตลาดของกลุ่มผลิตภัณฑ์คอมพิวเตอร์และเทคโนโลยีสารสนเทศปี 2552-2554

(หน่วย: ล้านบาท)

  ----------------------------- --------- --------- --------- --------- --------- ---------
  กลุ่มผลิตภัณฑ์                     2552                2553                2554f     

                                มูลค่า      ร้อยละ     มูลค่า      ร้อยละ     มูลค่า      ร้อยละ

  1. คอมพิวเตอร์ฮาร์ดแวร์           80,869    14.54%    91,596    15.08%    100,511   14.81%

  2. คอมพิวเตอร์ซอฟท์แวร์           64,365    11.57%    72,400    11.92%    84,233    12.41%

  3. การบริการด้านคอมพิวเตอร์       48,372    8.70%     60,390    9.94%     75,560    11.13%

  รวมมูลค่าตลาด                   193,606   34.80%    224,386   36.94%    260,304   38.36%

  (ไม่รวมอุปกรณ์สื่อสารประเภทข้อมูล)                                                     

  4. อุปกรณ์สื่อสารประเภทข้อมูล       362,698   65.20%    382,999   63.06%    418,344   61.64%

  รวมมูลค่าตลาด                   556,304   100.00%   607,385   100.00%   678,648   100.00%
  ----------------------------- --------- --------- --------- --------- --------- ---------

ที่มา: สำนักงานส่งเสริมอุตสาหกรรมซอฟท์แวร์แห่งชาติ (SIPA)

ในขณะที่การใช้จ่ายด้านคอมพิวเตอร์และเทคโนโลยีสารสนเทศของประเทศไทยของ3
ภาคเศรษฐกิจหลักได้แก่ ภาครัฐบาล ภาคเอกชน และภาคครัวเรือนและผู้ประกอบการขนาดเล็ก
จะพบว่า ในปี 2553ภาคเอกชนเป็นภาคที่มีการใช้จ่ายในตลาดบริการด้านคอมพิวเตอร์สูงสุด
คิดเป็นร้อยละ 52.8 หรือมีมูลค่า 320,482 ล้านบาท โดยร้อยละ 51.1
ของภาครัฐและเอกชนทั้งหมดหรือคิดเป็น 164,012 ล้านบาท อยู่ในตลาดสื่อสาร
ในขณะที่ภาคครัวเรือนและผู้ประกอบการขนาดเล็กมีการใช้จ่ายคิดเป็นร้อยละ 47.2 หรือ 286,903
ล้านบาท โดยการใช้จ่ายส่วนใหญ่อยู่ในตลาดสื่อสารร้อยละ 76.3 และตลาดฮาร์ดแวร์ ตามลำดับ

มูลค่าการใช้จ่ายด้านคอมพิวเตอร์และเทคโนโลยีสารสนเทศ¹ ปี 2553 จำแนกตามภาคเศรษฐกิจ

(หน่วย: ล้านบาท)

  -------------------------------- --------- --------- --------- --------- -------- --------- ---------- --------- --------- ---------
  ภาคเศรษฐกิจ                       ฮาร์ดแวร์             ซอฟท์แวร์             บริการ              การสื่อสาร             รวม       

                                   มูลค่า      ร้อยละ     มูลค่า      ร้อยละ     มูลค่า     ร้อยละ     มูลค่า       ร้อยละ     มูลค่า      ร้อยละ

  ภาครัฐบาล                         12,708    13.87%    29,703    41.03%    23,225   38.46%    24,351     83.16%    180,821   71.28%

  ภาคเอกชน                         22,459    24.52%    32,623    45.06%    35,752   59.20%                                   

  ภาคครัวเรือนและผู้ประกอบการขนาดเล็ก   56,429    61.61%    10,074    13.91%    1,413    2.34%     4,930      16.84%    72,846    28.72%

  รวม                              91,596    100.00%   72,400    100.00%   60,390   100.00%   29,281     100.00%   253,667   100.00%
  -------------------------------- --------- --------- --------- --------- -------- --------- ---------- --------- --------- ---------

ที่มา: สำนักงานส่งเสริมอุตสาหกรรมซอฟท์แวร์แห่งชาติ (SIPA)

หมายเหตุ ¹ ไม่สามารถแยกมูลค่าการใช้จ่ายในตลาดอุปกรณ์สื่อสารประเภทข้อมูลได้

โดยภาพรวมมูลค่าตลาดคอมพิวเตอร์ฮาร์ดแวร์ในปี 2553 มีมูลค่าตลาดรวมทั้งสิ้น 91,596 ล้านบาท
เติบโตจากปี 2552 คิดเป็นอัตราการเติบโตมูลค่าร้อยละ 13.3 และจากการประมาณการณ์ปี 2554
คาดว่าตลาดมีแนวโน้มเติบโตต่อเนื่องในอัตราที่ลดลง จากปี 2553 ร้อยละ 9.7
หรือคิดเป็นมูลค่าตลาดรวม 100,511 ล้านบาท

มูลค่าตลาดคอมพิวเตอร์ฮาร์ดแวร์ ปี 2552-2554

(หน่วย: พันหน่วย/ล้านบาท)

  ----------------------------- ------- -------- ------- -------- ------- ---------
  ประเภท                        2552             2553             2554f   

                                จำนวน   มูลค่า     จำนวน   มูลค่า     จำนวน   มูลค่า

  1. ระบบ                       n/a     7,890    n/a     8,320    n/a     8,990

  2. คอมพิวเตอร์                  2,810   51,824   3,180   54,780   3,519   59,930

  - คอมพิวเตอร์แบบตั้งโต๊ะ           1,280   20,864   1,290   20,640   1,350   21,600

  - Notebook                    1,400   29,400   1,780   32,930   2,080   37,440

  - NetBook                     130     1560     11      1,210    89      890

  3. อุปกรณ์คอมพิวเตอร์             n/a     21,155   n/a     28,496   n/a     31,591

  3.1. จอแสดงภาพ                420     1,638    1,600   6,240    900     3,510

  - LCD&LED                     420     1,638    1,600   6,240    900     3,510

  3.2. เครื่องพิมพ์                 1,368   3,933    1,842   4,986    2,431   6,216

  - Impacted                    55      523      57      9500     61      567

  - อิงค์เจท                      1,040   2,008    1,440   2,755    1,910   3,479

  - เลเซอร์                      273     1,403    345     1,689    460     2,170

  3.3 Data Storage              n/a     3,600    n/a     4,750    n/a     6,600

  - External Hard Disk          n/a     1,700    n/a     2,500    n/a     3,800

  - Enterprise Storage          n/a     1,900    n/a     2,250    n/a     2,800

  3.4. อุปกรณ์อื่นๆ                 1,090   11,984   1,294   12,520   1,499   15,265

  - Scanner                     16.5    116      25      125      24      120

  - กล้องดิจิตอล                   1,010   8,585    1,190   8,925    1,380   11,040

  - Projector                   60      1,500    75.00   1,580    95.00   1,805

  - UPS                         n/a     1,750    n/a     1,890    n/a     2,300

  - PDA                         3.5     33       n/a     n/a      n/a     n/a

  รวมมูลค่าตลาดคอมพิวเตอร์ฮาร์ดแวร์   n/a     80,869   n/a     91,596   n/a     100,511
  ----------------------------- ------- -------- ------- -------- ------- ---------

ที่มา: สำนักงานส่งเสริมอุตสาหกรรมซอฟท์แวร์แห่งชาติ (SIPA)

ในส่วนของตลาดคอมพิวเตอร์ซอฟท์แวร์นั้น ในปี 2553 มีมูลค่ารวมทั้งหมด 72,400 ล้านบาท
มีอัตราการเติบโตร้อยละ 12.5 โดยมีซอฟท์แวร์กลุ่ม Enterprise
มีสัดส่วนในตลาดสูงสุดเช่นเดียวกับในปี 2552 คือมีมูลค่า 54,165 ล้านบาท รองลงมาคือ
Embedded Software และ Mobile Application ซึ่งมีมูลค่า 9,127 ล้านบาท และ 6,326
ล้านบาทตามลำดับ

ตลาดสื่อสาร

ในส่วนของภาพรวมมูลค่าตลาดการสื่อสารปี 2553 มีมูลค่ารวม 382,999
ล้านบาทคิดเป็นอัตราการเติบโตร้อยละ 5.5 เทียบจากปี 2552 และในปี 2554
จะมีอัตราการเติบโตร้อยละ 9.2 หรือ 418,344 ล้านบาท
ซึ่งเป็นอัตราการเติบโตที่สูงขึ้นกว่าการสำรวจในปีที่ผ่านมา

มูลค่าและอัตราการเติบโตของตลาดสื่อสาร ปี 2552-2553 และประมาณการปี 2554

[]

สำหรับตลาดเครื่องโทรศัพท์สมาร์ทโฟนมีอัตราการเติบโตที่สูงขึ้นอย่างต่อเนื่องโดยในปี 2553
มีมูลค่าตลาดประมาณ 24,894 ล้านบาท หรือเติบโตเพิ่มขึ้นจากปี 2552 ร้อยละ 17.8
และคาดการณ์ว่าในปี 2554 จะมีอัตราการเติบโตเพิ่มขึ้นร้อยละ 24.9 หรือคิดเป็นมูลค่า 31,093
ล้านบาท

มูลค่าโทรศัพท์เคลื่อนที่ ปี 2552-2553 และประมาณการปี 2554

[]

3.2.2 กลยุทธ์การแข่งขัน

บริษัทฯ มีระบบการบริหารคลังสินค้าและจัดส่งสินค้าที่ทันสมัย
ซึ่งได้รับการถ่ายทอดเทคโนโลยีจากกลุ่มซินเน็ค ประเทศไต้หวัน
มีช่องทางการกระจายสินค้าและฐานลูกค้าที่ครอบคลุมพื้นที่ต่างๆ ทั่วประเทศ
รวมถึงมีการบริการหลังการขายที่รวดเร็วฉับไว ในปัจจุบัน บริษัทฯ มีกลยุทธ์ในการแข่งขันดังต่อไปนี้

1.  การรักษาส่วนแบ่งตลาด โดยเฉพาะในผลิตภัณฑ์หลัก เช่น กลุ่มสินค้าอุปกรณ์ชิ้นส่วน,
    กลุ่มสินค้าอุปกรณ์การพิมพ์, กลุ่มสินค้าวัสดุสิ้นเปลืองใช้ในการพิมพ์
    ด้วยการใช้ฐานลูกค้าที่กว้างและจำนวนมาก
    ในการคลอบคลุมพื้นที่และการขยายสาขาเพื่อตอบสนองตลาดต่างจังหวัดได้รวดเร็ว
    และลดค่าใช้จ่ายในการขนส่งของบริษัท สำหรับผลิตภัณฑ์เฉพาะทาง และต้องใช้ความเชี่ยวชาญ
    เช่น กลุ่มสินค้าระบบเครือข่าย (Networking) กลุ่มสินค้าซอฟท์แวร์
    บริษัทมีการลงทุนในเรื่องบุคลากรด้าน Sale Engineer
    เพื่อให้การสนับสนุนลูกค้าที่จำหน่ายผลิตภัณฑ์กลุ่มนี้ ส่วนท้ายสุด บริษัทฯ
    จะสามารถเพิ่มสัดส่วนการตลาดให้ จากผลิตภัณฑ์ที่ยังมีสัดส่วนไม่มาก เช่น
    กลุ่มสินค้าคอมพิวเตอร์และระบบ
    เนื่องจากมีสินค้าที่เป็นตราสินค้าที่มีส่วนแบ่งการตลาดสูงเข้ามาจัดจำหน่ายจำหน่ายคือ HP PC
    และ NOTEBOOK ทั้งสำหรับองค์กรและตลาดผู้ใช้ทั่วไป

2.  การขยายสำนักงานสาขา ซึ่งเป็นทั้งสำนักงานขาย ศูนย์บริการ และคลังสินค้า
    ไปยังจังหวัดหลักๆ ทั่วประเทศ โดยปัจจุบัน บริษัทฯ มีสำนักงานสาขาทั้งหมดจำนวน 23 สาขา
    เพื่อให้บริการที่ครอบคลุมทั้งด้านการขายและการซ่อมเปลี่ยนสินค้าที่รวดเร็วขึ้น

3.  ช่องทางการจำหน่ายของบริษัทฯ โดยผ่านผู้แทนจำหน่ายที่มีอยู่ทั่วประเทศกว่า 5,000 ราย
    ทำให้การกระจายสินค้ามีความทั่วถึงยิ่งขึ้น ตลอดจน บริษัทฯ
    มีกลุ่มลูกค้าที่มีช่องทางการจำหน่ายขนาดใหญ่ เช่น กลุ่มห้างค้าปลีกขนาดใหญ่ กลุ่มร้านค้าสินค้า
    ไอทีขนาดใหญ่ ทำให้มีช่องทางกระจายสินค้าได้กว้างขวาง

4.  การวางตำแหน่งของสินค้า (Product Positioning) อยู่ที่ระดับกลางถึงระดับสูง
    เนื่องจากผลิตภัณฑ์ของบริษัทฯ มีคุณภาพสูงและเป็นที่นิยมในท้องตลาด
    ทำให้สามารถสร้างอัตรากำไรต่อหน่วยที่สูงกว่าสินค้าในตลาดล่าง

5.  บริษัทฯ มีนโยบายให้ความสำคัญกับผลิตภัณฑ์ที่มีอัตราการตอบแทนสูงเป็นสำคัญ
    ด้วยการลงทุนทุกด้านที่มีความจำเป็น เพื่อพัฒนาช่องทางจำหน่าย
    รวมถึงการให้ความร่วมมือระหว่างผู้ผลิตและบริษัทในการพัฒนาช่องทางจำหน่าย
    และเพิ่มยอดขายผลิตภัณฑ์ที่มีผลตอบแทนดี

6.  คุณภาพของผลิตภัณฑ์ที่บริษัทฯ จัดจำหน่ายเป็นที่น่าเชื่อถือ เนื่องจากบริษัทฯ
    มีกระบวนการในการทดลองใช้สินค้าก่อนการวางตลาด ตลอดจนสินค้าที่บริษัทฯ
    จัดจำหน่ายเป็นที่ยอมรับจากนานาประเทศ รวมทั้งมีการรับประกันสินค้าอย่างถูกต้องจากผู้ผลิต
    ช่วยให้ผู้ซื้อเกิดความมั่นใจในการสั่งซื้อ นอกจากนั้น สัญลักษณ์ “Trusted By SYNNEX”
    ยังเป็นสัญลักษณ์การรับประกันสินค้าที่สร้างความมั่นใจให้กับลูกค้าใน 3 ด้าน ได้แก่
    คุณภาพสินค้า คุณภาพการบริการทั้งก่อนและหลังการขาย
    และช่องทางการจัดจำหน่ายที่ครอบคลุมทั่วประเทศ

7.  การจัดตั้งซีเน็คชอป (CNEX Shop) ภายใต้แนวคิดความสวยงามทันสมัย (Chic)
    ตัวเลือกที่หลากหลาย (Choice) การให้บริการอย่างเป็นกันเอง (Companion)
    และความสะดวกในการซื้อสินค้า (Convenience) บริษัทฯ
    ได้จัดตั้งซีเน็คชอปขึ้นเพื่อให้บริษัทฯ เข้าถึงผู้บริโภคได้มากขึ้นโดยณ
    ปัจจุบันบริษัทฯมีซีเน็คชอปทั้งหมด 9 สาขา (รวมสำนักงานใหญ่)
    ซึ่งบริษัทฯมีแผนที่จะขยายซีเน็คชอปในปี 2554 เป็น 25 สาขา และ 100 สาขาในปี 2556
    โดยบริษัทฯ จะให้สิทธิในการจำหน่ายสินค้าของบริษัทฯ สนับสนุนค่าออกแบบ
    การตกแต่งหน้าร้าน การให้ใช้ตราสัญลักษณ์ เครื่องหมายการค้า ป้ายโฆษณา
    รวมถึงเทคนิคทางธุรกิจ และการจัดการแก่ผู้ลงทุน
    และเพื่อให้สินค้าและบริการได้ตามมาตราฐานที่บริษัทฯกำหนด
    ผู้ลงทุนจะต้องสั่งซื้อสินค้าจากทางบริษัทฯ เท่านั้น

8.  บริการหลังการขายที่มีประสิทธิภาพ บริษัทฯ มีระบบการซ่อมเปลี่ยนสินค้าอยู่ 2 ประเภทคือ

  1. สินค้าที่ไม่มีการซ่อม จะเปลี่ยนสินค้าใหม่ให้เท่านั้น
  ซึ่งจะทำการเปลี่ยนให้กับลูกค้าทันที่จากคลังสินค้าของฝ่าย

  บริการ

  2. สินค้าที่ต้องผ่านการซ่อม ซึ่งจะใช้เวลา 3-7 วันทำการในการซ่อมคืนสินค้า

9.  ระบบประกันการซ่อมเปลี่ยนสำหรับสินค้ารุ่นปัจจุบันของตราสินค้าหลัก ได้แก่ Intel,
    Seagate, Kingston, Western Digital, Lemel เพื่อสร้างความพึงพอใจให้แก่ลูกค้า
    และในอนาคตมีแผนจะเพิ่มสินค้าในระบบประกันดังกล่าวให้เพิ่มมากขึ้น
    ในปัจจุบันระบบนี้มีสัดส่วนความสำเร็จมากกว่าร้อยละ 95

10. ระบบการบริหาร Global System ที่ได้รับจากกลุ่มซินเน็ค ประเทศไต้หวัน
    สามารถเชื่อมต่อทุกสาขาผ่านทางคอมพิวเตอร์แบบ Real time On Line
    ซึ่งสามารถตรวจสอบวงเงินของลูกค้า ความพร้อมของสินค้า
    และเลือกเส้นทางการจัดส่งไปยังลูกค้า เพื่อเตรียมสินค้าและจัดส่งได้อย่างมีประสิทธิภาพ
    โดยสินค้าประมาณร้อยละ 99
    สามารถจัดส่งถึงผู้ซื้อในครึ่งวันทำการหลังจากมีการสั่งซื้อในเขตกรุงเทพฯ และประมาณร้อยละ
    95 สามารถจัดส่งถึงผู้ซื้อภายใน 1 วันทำการในต่างจังหวัด นอกจากนั้น
    ระบบการบริหารGlobal System
    ยังสามารถคำนวณระยะเวลาการขายสินค้าของสินค้าคงคลัง (Inventory/Sales-Out
    Ratio)[1] สำหรับสินค้าทุกชนิดในคลังสินค้า
    เพื่อให้ผู้จัดการผลิตภัณฑ์บริหารสินค้าคงคลังได้อย่างมีประสิทธิภาพ

11. การลงทุนทางด้านระบบการบริหารจัดเก็บและกระจายสินค้า
    โดยมีศูนย์กลางการกระจายสินค้าและคลังสินค้าที่ถนน สุคนธสวัสดิ์
    ใกล้ทางด่วนเอกมัย-รามอินทรา และในปี 2550 บริษัทฯ ได้เริ่มใช้คลังสินค้าใหม่ซึ่งเป็นระบบ
    ASRS (Automatic Storage and Retrieval System)
    ซึ่งสามารถจัดเก็บและนำสินค้าออกจากคลังโดยใช้แขนกลและสายพานลำเลียง
    และควบคุมโดยระบบคอมพิวเตอร์ เพื่อให้การจัดเก็บและค้นหาสินค้าเป็นไปอย่างมีประสิทธิภาพ
    โดยปัจจุบันบริษัทฯได้พัฒนาการเชื่อมโยงระบบ ASRS กับระบบการบริหาร Global System
    ให้มีประสิทธิภาพยิ่งขึ้น

12. การออกวารสารด้านคอมพิวเตอร์ “Synnex (Thailand) Pricelist”
    ซึ่งออกเป็นรายเดือน โดยแจกฟรีให้แก่ลูกค้าในกลุ่ม Dealer และ ร้านค้า IT ของบริษัทฯ
    เพื่อการประชาสัมพันธ์ถึงรายละเอียดผลิตภัณฑ์ต่างๆ ที่ทางบริษัทฯ
    ทำการให้ข้อมูลลูกค้าด้านเทคโนโลยีของสินค้าใหม่ พร้อมทั้งข้อมูลราคาขายส่งสินค้าของบริษัทฯ
    และลูกค้ายังสามารถตรวจสอบราคาที่มีการปรับเปลี่ยนในระหว่างเดือนผ่านทางเว็บไซด์ของบริษัทได้ที่
    www.synnex.co.th

13. การออกวารสารแจกฟรีแก่ผู้ซื้อรายย่อย “Synnextra” ซึ่งออกทุก 45 วัน
    โดยแจกฟรีให้แก่ผู้ซื้อสินค้ารายย่อยในตลาด
    โดยแจกครอบคลุมพื้นที่ทั่วประเทศไทยในร้านค้าหรือหน้าร้านค้า IT ต่างๆ
    โดยจะมีรายละเอียดผลิตภัณฑ์ต่างๆ ที่เกี่ยวกับเทคโนโลยีสารสนเทศ
    พร้อมทั้งข้อมูลราคาขายปลีกสินค้าของบริษัทฯ
    และผู้ซื้อรายย่อยและผู้เยี่ยมชมเว็บไซด์ของบริษัทฯ สามารถดาวน์โหลดข้อมูลต่าง ๆ ใน
    synnextra ได้ด้วยตนเอง

14. เงื่อนไขในการเปลี่ยนคืนสินค้าที่ตกรุ่น (Product rotation)
    และการชดเชยเงินในกรณีสินค้าลดราคา (Price protection) จากผู้ผลิตสินค้ารายใหญ่
    ทำให้บริษัทฯ สามารถลดความเสี่ยงของการเก็บสินค้าคงคลังและการเปลี่ยนแปลงเทคโนโลยี

15. การขายผลิตภัณฑ์เครื่องคอมพิวเตอร์ PC โดยใช้ตราสินค้าของกลุ่มซินเน็ค ประเทศไต้หวัน
    ภายใต้เครื่องหมายการค้า “Lemel” บริษัทฯ
    เน้นใช้กลยุทธ์การเลือกคู่ค้าที่มีความตั้งใจและมีสายภายในการตลาดกว้าง ส่วนตลาดผู้ใช้ทั่วไป
    บริษัทจะใช้ช่องทางจำหน่ายผ่านห้างสรรพสินค้าที่คัดเลือก
    เพื่อเพิ่มจุดขายและความสะดวกในการเลือกซื้อให้กับกลุ่มเป้าหมาย
    รวมถึงการออกผลิตภัณฑ์ในกลุ่มที่เหมาะสมกับตลาดผู้ใช้ทั่วไป โดยมีคอนเซ็ปของการขาย
    แบบเลือกได้ Built To Order และใช้จุดขายการรับประกัน 3 ปี
    เพื่อสร้างความมั่นใจในคุณภาพสินค้าแก่ผู้ซื้อ

16. โครงสร้างการตลาดที่มีประสิทธิภาพ
    ซึ่งจะเริ่มตั้งแต่การให้คำปรึกษาทางด้านผลิตภัณฑ์ที่เหมาะสมกับการใช้งานของลูกค้า
    การส่งเสริมการขาย จนถึงการบริการหลังการขาย

17. ทีมงานเฉพาะในการจัดงานสัมมนาและจัดงาน Roadshow อย่างสม่ำเสมอ
    เพื่อให้ลูกค้าทราบถึงผลิตภัณฑ์ใหม่ของบริษัทฯ ทีมการตลาดที่ทำหน้าที่ประชาสัมพันธ์
    และสื่อสารกับกลุ่มต่าง ๆ เพื่อให้ลูกค้าได้ทราบถึงความเคลื่อนไหวต่าง ๆ ทั้งด้านผลิตภัณฑ์
    การจัดการ กิจกรรมต่าง ๆ ที่เกี่ยวข้องกับการขาย การตลาด และสังคม

18. ในส่วนของสินค้าที่มีความซับซ้อน (Technical Products) บริษัทฯ ได้มีการจัดตั้งทีมงาน
    Pre-Sale Engineer และ Project Engineer
    ที่ประกอบด้วยกลุ่มวิศวกรและพนักงานด้านเทคนิค
    ซึ่งสามารถให้ความรู้และความเข้าใจเกี่ยวกับคุณสมบัติของสินค้าแก่ลูกค้าได้อย่างถูกต้อง
    และมีบริการหลังการขายในการช่วยเหลือลูกค้าในการแก้ปัญหาในการติดตั้งใช้งานทั้งในด้านฮาร์ดแวร์และซอฟท์แวร์
    โดยทีมงาน Technical Support Engineering

19. การนำสินค้าใหม่ๆ เข้าสู่ตลาดอย่างสม่ำเสมอและรวดเร็ว เนื่องจากบริษัทฯ
    มีความสัมพันธ์อันยาวนานกับผู้ผลิตสินค้าทั้งในประเทศและต่างประเทศ

20. บริษัทฯ ได้รับการรับรองคุณภาพตามมาตรฐาน ISO 9001:2000 จากบูโร เวอริทัส
    เซอทิฟิเคชั่น และเครื่องหมายมาตรฐานกับผลิตภัณฑ์อุตสาหกรรม (มอก).
    จากสำนักงานมาตรฐานผลิตภัณฑ์อุตสาหกรรม กระทรวงอุตสาหกรรม
    สำหรับการประกอบเครื่องคอมพิวเตอร์แบบสั่งประกอบ

    3.  กลุ่มลูกค้าเป้าหมาย

บริษัทฯ เป็นเสมือนตัวกลางระหว่างผู้ผลิตและกลุ่มลูกค้าที่ทำธุรกิจคอมพิวเตอร์
โดยเป็นตัวแทนจำหน่ายสินค้าให้กับผู้ผลิตจำนวนมาก ในปัจจุบันบริษัทฯ
เป็นผู้แทนจำหน่ายให้กับผู้ผลิตประมาณ 50 ตราสินค้า และจำหน่ายสินค้าให้กับลูกค้าเป้าหมาย
ซึ่งเป็นกลุ่มผู้แทนจำหน่ายคอมพิวเตอร์ที่มีอยู่ทั่วประเทศกว่า 5,000 ราย โดยบริษัทฯ
ไม่มีการขายตรงไปยังผู้บริโภค (End user) ท้งนี้ บริษัทฯแบ่งกลุ่มลูกค้าออกเป็น 7 กลุ่มคือ

1)  กลุ่มผู้ค้าปลีกสำหรับกลุ่มลูกค้าองค์กร (Corporate Reseller)

2)  กลุ่มร้านค้าปลีกสำหรับกลุ่มลูกค้ารายย่อย (Retailer) เช่น กลุ่มร้านค้าในพันธ์ทิพย์พลาซ่า
    เป็นต้น

3)  กลุ่มร้านค้าขายส่ง (Wholesaler/Trader)

4)  กลุ่มห้างค้าสินค้าไอทีขนาดใหญ่/ Modern Trade เช่น ไอทีซิตี้, เพาเวอร์บาย,
    ออฟฟิศคลับ, เทสโก้โลตัส, แม็คโคร เป็นต้น

5)  กลุ่มผู้แทนจำหน่ายและผู้วางระบบ (VAR/SI: Value Added Reseller / System
    Integrator)

6)  กลุ่มร้านอุปกรณ์เครื่องเขียน (Stationery Shop)

7)  กลุ่มผู้ประกอบเครื่องคอมพิวเตอร์สำเร็จรูปภายในประเทศภายใต้เครื่องหมายการค้าของตัวเอง
    (OEM: Original Equipment Manufacture

บริษัทฯ มียอดขายแยกตามกลุ่ม/ประเภทลูกค้าดังนี้

  หน่วย: ล้านบาท

  ----------------------------------------------------------------------- -------- --------- -------- ---------
  กลุ่มประเภทลูกค้า                                                           ปี 2552             ปี 2553   

                                                                          ยอดขาย   สัดส่วน     ยอดขาย   สัดส่วน

  กลุ่มผู้ค้าปลีกสำหรับกลุ่มลูกค้าองค์กร                                              3,852    28.53%    4,249    27.10%

  กลุ่มร้านค้าปลีกสำหรับกลุ่มลูกค้ารายย่อย                                           3,858    28.58%    4,690    29.92%

  กลุ่มร้านค้าปลีกขนาดใหญ่                                                      2,574    19.07%    2,603    16.60%

  กลุ่มห้างค้าสินค้าไอทีขนาดใหญ่                                                  1,470    10.89%    1,558    9.94%

  กลุ่มผู้แทนจำหน่ายและผู้วางระบบ                                                645      4.78%     1,222    7.79%

  กลุ่มร้านอุปกรณ์เครื่องเขียน                                                    882      6.53%     765      4.88%

  กลุ่มผู้ประกอบเครื่องคอมพิวเตอร์สำเร็จรูปภายในประเทศภายใต้เครื่องหมายการค้าของตัวเอง   208      1.54%     209      1.33%

  อื่นๆ                                                                     11       0.08%     381      2.43%

  ยอดขายรวม                                                               13,500   100.00%   15,677   100.00%
  ----------------------------------------------------------------------- -------- --------- -------- ---------

ที่มา: บริษัทฯ

สำหรับปี 2552 บริษัทฯ มียอดการจำหน่ายกับลูกค้ารายใหญ่ 10 รายแรกเท่ากับ 2,681 ล้านบาท
หรือร้อยละ 19.86 ของยอดการจำหน่ายรวมของบริษัทฯ และบริษัทฯ
มียอดการจำหน่ายกับลูกค้ารายใหญ่ที่สุดของบริษัทฯ เท่ากับ 753 ล้านบาท คิดเป็นร้อยละ 5.58
ของยอดการจำหน่ายรวมของบริษัทฯ

สำหรับปี 2553 บริษัทฯ มียอดการจำหน่ายกับลูกค้ารายใหญ่ 10 รายแรกเท่ากับ 3,236 ล้านบาท
หรือร้อยละ 20.74 ของยอดการจำหน่ายรวมของบริษัทฯ และบริษัทฯ
มียอดการจำหน่ายกับลูกค้ารายใหญ่ที่สุดของบริษัทฯ เท่ากับ 1,082 ล้านบาท คิดเป็นร้อยละ 6.94
ของยอดการจำหน่ายรวมของบริษัทฯ

โดยสัดส่วนการจำหน่ายสินค้าของบริษัทฯ ในปี 2552- 2553 มีดังนี้

  --------- ---------- ------------------ ---------- -------------------- ----------
  ปี         ยอดขาย     ยอดขายลูกค้ารายใหญ่   ร้อยละของ   ยอดขายลูกค้ารายใหญ่สุด   ร้อยละของ
                       10 รายแรก (ล้านบาท)            (ล้านบาท)             

            (ล้านบาท)                      ยอดขาย                          ยอดขาย

  2552      13,500     2,681              19.86%     753                  5.58%

  2553      15,600     3,236              20.74%     1,082                6.94%
  --------- ---------- ------------------ ---------- -------------------- ----------

ที่มา: บริษัทฯ

3.  การจำหน่ายและช่องทางการจำหน่ายสินค้า

บริษัทฯ จัดช่องทางการจัดจำหน่าย โดยแยกตามวิธีการจำหน่าย ดังแผนผังต่อไปนี้

แผนผังช่องทางการจัดจำหน่าย

บริษัทฯ แบ่งการบริหารการขายตามพื้นที่และช่องทางการจัดจำหน่ายสินค้า โดยสามารถแบ่งได้เป็น
5 ส่วนย่อยดังนี้

1.  กรุงเทพ ฯ (Corporate Reseller) เป็นผู้ค้าระดับองค์กร

2.  ต่างจังหวัด (Provincial) แบ่งเป็น ภาคเหนือ ภาคอีสานบน ภาคอีสานล่าง ภาคใต้
    และภาคกลางและภาคตะวันออก

3.  กลุ่มห้างค้าปลีกขนาดใหญ่ (Modern Trade) เช่น แม็คโคร โลตัส บิ๊กซี เป็นต้น

4.  กลุ่มร้านค้าปลีกสำหรับกลุ่มลูกค้ารายย่อย (Retailer) เป็นตัวแทนจำหน่ายที่มีหน้าร้านทั่วไป
    เช่น พันธุ์ทิพย์ เสรีเซ็นเตอร์ ไอทีมอลล์

5.  กลุ่มผู้แทนจำหน่ายและผู้วางระบบ (VAR/SI) เป็นผู้เสนอขายระบบ

ทั้งนี้ บริษัทฯ มีนโยบายพัฒนาช่องทางการจำหน่ายของบริษัทฯ
โดยการสร้างความจงรักภักดีแก่ผู้แทนจำหน่าย โดยการจัดงานสัมมนา
อบรมความรู้เกี่ยวกับสินค้าใหม่ให้กับกลุ่มร้านค้าปลีกสำหรับลูกค้ารายย่อย อบรมความรู้ด้านเทคนิค
การติดตั้ง และบริการหลังการขายให้กับผู้ค้าระดับองค์กร เป็นต้น

3.  นโยบายราคา

ธุรกิจจัดจำหน่ายคอมพิวเตอร์และอุปกรณ์จะมีการหมุนเวียนสินค้าค่อนข้างเร็ว
เนื่องจากจะมีผลิตภัณฑ์ใหม่ๆ เข้ามาแทนในตลาดตลอดเวลา ดังนั้น บริษัทฯ
จึงต้องใช้กลยุทธ์การตั้งราคาหลายรูปแบบ เพื่อช่วยกระตุ้นการหมุนเวียนของสินค้า ปกติบริษัทฯ
จะใช้กลยุทธ์กำหนดส่วนต่างของต้นทุนกับผลกำไร (Cost-Plus)
โดยสินค้าที่ต้องอาศัยเทคโนโลยีสูงในการผลิต (Technical Intensive)
จะสามารถกำหนดส่วนต่างได้ค่อนข้างสูง
แต่หากเป็นสินค้าที่ไม่จำเป็นต้องอาศัยเทคโนโลยีชั้นสูงในการผลิต
และสินค้าที่ไม่มีจุดเด่นต่างจากสินค้าคู่แข่ง (Homogeneous Products)
จะไม่สามารถกำหนดส่วนต่างได้มากนัก นอกจากนั้น
คอมพิวเตอร์และวัสดุสิ้นเปลืองส่วนใหญ่เป็นสินค้ามาตรฐาน
และมีการพัฒนาทางเทคโนโลยีอย่างรวดเร็ว
ทำให้การตั้งราคาสินค้าในแต่ละรุ่นจะต้องพิจารณาจากระดับความนิยมและเทคโนโลยีเป็นเกณฑ์
การตั้งราคาเริ่มแรกจะอยู่ในระดับสูงและราคาดังกล่าวจะเริ่มลดลงเมื่อสินค้าเริ่มถูกทดแทนโดยสินค้ารุ่นใหม่กว่า
และเมื่อสินค้าดังกล่าวเริ่มมีการเปลี่ยนแปลงเทคโนโลยีที่สำคัญ บริษัทฯ
จะต้องระบายสินค้าออกโดยเร็ว
โดยอาจมีการใช้นโยบายราคาซึ่งอาจได้รับการสนับสนุนจากผู้ผลิตหรือสาขาของผู้ผลิตสินค้านั้น
(ตามเงื่อนไขการชดเชยส่วนต่างในกรณีที่สินค้ามีการลดราคา) ทั้งนี้
สินค้าที่มีสาขาของผู้ผลิตในประเทศมักมีอัตรากำไรค่อนข้างต่ำ
แต่มีข้อดีคือเป็นสินค้าที่เป็นที่รู้จักในตลาดและมียอดขายสูง ในขณะที่สินค้าที่บริษัทฯ
นำเข้าเองโดยตรงจากผู้ผลิตจะเป็นสินค้าที่มีคุณภาพสูงและมีต้นทุนต่ำกว่า ซึ่งทางบริษัทฯ
จะเป็นผู้นำสินค้าดังกล่าวมาทำการตลาดภายในประเทศเอง ซึ่งทำให้ได้รับอัตรากำไรอยู่ในเกณฑ์สูง

3.3 การจัดหาผลิตภัณฑ์หรือบริการ

สินค้าทั้งหมดของบริษัทฯ จะอยู่ในรูปของสินค้าสำเร็จรูป ซึ่งส่วนใหญ่บริษัทฯ
จะสั่งซื้อสินค้าจากผู้ผลิตโดยตรง
โดยอาจสั่งซื้อผ่านสาขาของผู้ผลิตในประเทศไทยหรือสั่งซื้อไปยังผู้ผลิตในต่างประเทศโดยตรง ทั้งนี้
ในปัจจุบันบริษัทฯ ไม่มีการสั่งซื้อสินค้าผ่านตัวแทนจำหน่ายหลักของสินค้านั้นๆ หรือผ่านกลุ่มซินเน็ค
ประเทศไต้หวัน

3.  ลักษณะการจัดให้ได้มาซึ่งผลิตภัณฑ์

บริษัทฯ จัดซื้อสินค้าผ่านช่องทางหลัก คือ ผู้ผลิต โดยเป็นการสั่งซื้อจากเจ้าของผลิตภัณฑ์โดยตรง
โดยไม่ผ่านกลุ่มซินเน็ค ประเทศไต้หวัน ซึ่งส่วนใหญ่เป็นผู้ผลิตสินค้ารายใหญ่ในโลก เช่น Intel
Seagate, Kingston, Samsung, Phillips, WD, Canon, Viewsonic และ HP เป็นต้น
โดยบริษัทฯ จะทำหน้าที่เป็นผู้นำเข้าและกระจายสินค้า (Distributor) ให้แก่ผู้ผลิตดังกล่าว
โดยบริษัทฯ มีสัดส่วนการซื้อสินค้าจากผู้ผลิตในประเทศประมาณร้อยละ 40-50
และซื้อสินค้าจากผู้ผลิตในต่างประเทศประมาณร้อยละ 50-60 ของการซื้อสินค้าทั้งหมดของบริษัทฯ
ทั้งนี้ บริษัทฯ จะจัดซื้อสินค้าตามการเคลื่อนไหวของสินค้า
โดยกลุ่มสินค้าเคลื่อนไหวเร็วจะมีการสั่งซื้อเป็นประจำ ในขณะที่ บริษัทฯ
จะสั่งซื้อสินค้ากลุ่มเคลื่อนไหวช้ามีความถี่ในการขายต่ำเมื่อมีการสั่งซื้อจากลูกค้า โดยบริษัทฯ
กำหนดให้ผู้จัดการผลิตภัณฑ์ (Product Manager)
เป็นผู้ดูแลแผนการจัดซื้อสินค้าจากผู้ผลิตทั้งในประเทศและต่างประเทศ
ซึ่งผู้จัดการผลิตภัณฑ์จะคำนวณระยะเวลาที่เหมาะสมในการสั่งซื้อสินค้าแต่ละประเภท เพื่อให้บริษัทฯ
มีปริมาณสินค้าคงคลังที่เหมาะสมและเพียงพอต่อความต้องการ

ของลูกค้า ทั้งนี้ บริษัทฯ ได้รับระยะเวลาชำระเงินจากทางผู้ผลิตในประเทศเฉลี่ยประมาณ 30-60
วัน และจากผู้ผลิตในต่างประเทศเฉลี่ยประมาณ 30-45 วัน
สำหรับการต่อสัญญาเป็นตัวแทนจำหน่ายส่วนใหญ่จะเป็นการต่อสัญญาแบบอัตโนมัติ

บริษัทฯ มียอดซื้อสินค้ากับผู้ผลิตรายใหญ่ 10 รายแรกเท่ากับ ล้านบาท 11,001 และ 12,323
ล้านบาท คิดเป็นร้อยละ 81.51 และ 78.78 ของยอดซื้อทั้งหมดของบริษัทฯ ในปี 2552 และปี
2553 ตามลำดับ เนื่องจากถึงแม้บริษัทฯ จะมีการซื้อสินค้าจากผู้ผลิตกว่า 50 ตราสินค้า
แต่สินค้าที่เป็นที่ยอมรับของผู้บริโภคและมูลค่าผลิตภัณฑ์มีราคาสูงนั้นมีจำนวนไม่มากราย ทั้งนี้ บริษัทฯ
มีซื้อสินค้ากับผู้ผลิตรายใหญ่ที่สุดของบริษัทฯ เท่ากับ 3,409 ล้านบาท และ 3,541 ล้านบาท
คิดเป็นร้อยละ 25.26 และ 22.64 ของยอดซื้อทั้งหมดของบริษัทฯ ในปี 2552 และปี 2553 มีดังนี้

  -------- -------- -------------------- ---------- ---------------------- ----------
  ปี        ยอดซื้อ    ยอดซื้อจากผู้ผลิตรายใหญ่   ร้อยละของ   ยอดซื้อจากผู้ผลิตรายใหญ่สุด   ร้อยละของ
                    10 รายแรก (ล้านบาท)              (ล้านบาท)               

  2552     13,497   11,001               81.51%     3,409                  25.26%

  2553     15,642   12,323               78.78%     3,541                  22.64%
  -------- -------- -------------------- ---------- ---------------------- ----------

ที่มา: บริษัทฯ

นอกจากนี้ บริษัท ซินเน็ค (ประเทศไทย) จำกัด (มหาชน)
ยังเป็นหนึ่งในผู้ประกอบการไม่กี่รายที่มีช่องทางการจัดจำหน่ายที่มีประสิทธิภาพทั่วประเทศ
โดยนับตั้งแต่ปี 2540 ถึง ปี 2550 ได้รับรางวัลต่างๆ
มากมายจากผู้ผลิตสินค้าและตัวแทนจำหน่ายดังแสดงในตาราง ต่อไปนี้

  ---------------------------------------------------------------------------
  ปี      ผลิตภัณฑ์            ชื่อรางวัล                         ระดับรางวัล
  ------ ----------------- ------------------------------- ------------------
  2540   Seagate           Best Distributor Award          ตัวแทนฯ ทั่วโลก

         Hewlett-Packard   South Asia Best 1997            ตัวแทนฯ
                                                           ในภูมิภาคเอเชีย

                           Hewlett-Packard Channel Partner 
                           ISG                             

  2541   Lotus             Top Sales Distributor Award     เฉพาะในประเทศไทย

  2542   Lotus             Top Sales Performance           เฉพาะในประเทศไทย

         Canon             Excellent Master Dealer Reward  เฉพาะในประเทศไทย

                           Distinguished Sale Talent Award เฉพาะในประเทศไทย

                           Best Marketing Performance      เฉพาะในประเทศไทย
                           Award                           

  2543   CA                The Best Distributor of         เฉพาะในประเทศไทย
                           Thailand                        

         Autodesk          Top Autodesk Reseller in        เฉพาะในประเทศไทย
                           Thailand 2000                   

  2544   Intel             Recognition Award for           เฉพาะในประเทศไทย
                           Successful Pentium 4            

         Seagate           Asia Pacific Best Market Share  ตัวแทนฯ
                           Award 2001                      ในภูมิภาคเอเชีย

         Canon             World Miracle Award 2001        เฉพาะในประเทศไทย

  2545   Intel             The Highest Growth for CPU      เฉพาะในประเทศไทย
                           Business Q1-Q4/2002             

  2546   Cisco             Distributor of the Year 2003    ภูมิภาคเอเซียแปซิฟิค

  2546   Cisco             Distributor of the Year         เฉพาะในประเทศไทย

  2548   APC               Distributor of the Year 2005–   ภูมิภาคอาเซียน
                           Product Segment AEG             

  2548   Cisco             Distributor of the Year         เฉพาะในประเทศไทย

  2548   Pretec            Distributor of the Year         ภูมิภาคเอเซีย

  2548   Fuji Xerox        Outstanding Sales Performance   เฉพาะในประเทศไทย
                           for Q2 F2005                    

  2548   Cisco             Cisco Top Sales of the Year     เฉพาะในประเทศไทย
                           2005                            

  2548   Cisco             CE500 Sales Pitch Award         เฉพาะในประเทศไทย

  2548   Cisco             Cisco Product Manager of the    เฉพาะในประเทศไทย
                           Year 2005                       

  2548   Cisco             Distributor of the Year         เฉพาะในประเทศไทย

  2548   Viewsonic         Rising Star Award 2005          เฉพาะในประเทศไทย

  2549   Cisco             Sales Expert                    เฉพาะในประเทศไทย

  2549   Cisco             Distributor of the Year         เฉพาะในประเทศไทย

  2549   APC               Distributor of The Year 2006–   ภูมิภาคอาเซียน
                           Product Segment AEG             

  2550   3COM              Distributor of SMB Solution     เฉพาะในประเทศไทย
                           2007                            

  2550   Intel             Server Top Distribution of the  เฉพาะในประเทศไทย
                           Year 2007                       

  2550   Microsoft         Best of OEM Distributor 2007    เฉพาะในประเทศไทย

  2550   HP                Best Performance Award          เฉพาะในประเทศไทย

  2550   HP                Supplies Wholesaler of the Year เฉพาะในประเทศไทย
                           2007                            

  2552   Gigabyte          Best Partner 2009               เฉพาะในประเทศไทย

  2552   Gigabyte          Award of Excellent 2009         เฉพาะในประเทศไทย

  2553   Western Digital   Award of Excellent Growth 2009  เฉพาะในประเทศไทย
  ---------------------------------------------------------------------------

ที่มา: บริษัทฯ

ฝ่ายโลจิสติคและคลังสินค้า

บริษัทฯ มีผู้แทนจำหน่ายในกรุงเทพฯ ปริมณฑล และในต่างจังหวัดทั่วประเทศกว่า 5,000 ราย
จึงทำให้มั่นใจได้ว่าระบบการกระจายสินค้าที่มีประสิทธิภาพ ฉับไว
และครอบคลุมพื้นที่ในวงกว้างได้ด้วยต้นทุนที่ต่ำ บริษัทฯ
มีช่องทางการจัดจำหน่ายที่แข็งแกร่งผ่านการบริหารคลังสินค้าที่ทันสมัย
และกระบวนการกระจายสินค้าที่มีประสิทธิภาพ ภายใต้แนวคิด สั่งเช้าได้บ่าย, สั่งบ่ายได้เช้า หรือ
Half Day Delivery ที่เน้นในความรวดเร็ว และเที่ยงตรงในการจัดส่ง (ภายในครึ่งวัน
ในเขตกรุงเทพฯ และ ภายใน 1 วันทำการในเขตต่างจังหวัด) การจัดส่งที่มีประสิทธิภาพ
รวดเร็วและครอบคลุมพื้นที่นี้ถือเป็นจุดเด่นของบริษัทฯ

บริษัทฯ มีรถขนส่งที่ใช้สำหรับการขนส่งสินค้าของตัวเอง
รวมทั้งได้จ้างบริษัทที่รับบริการด้านการขนส่งพัสดุที่มีชื่อเสียงระดับโลกเป็นผู้ส่งสินค้าแทนบริษัทฯ
(outsource) โดยรถขนส่งของบริษัทฯ ส่วนใหญ่จะจัดส่งสินค้าในเขตกรุงเทพฯ และปริมณฑล
หรือในกรณีเร่งด่วน โดยบริษัทฯ จะจัดให้มีการส่งสินค้าโดยประมาณวันละ 2 รอบ
เพื่อให้ลูกค้าได้รับสินค้าภายในวันที่สั่งซื้อหรืออย่างช้าภายในวันรุ่งขึ้น ทั้งนี้ บริษัทฯ
สามารถเพิ่มรอบการส่งสินค้าได้ในกรณีเร่งด่วนหรือมียอดสั่งซื้อเป็นจำนวนมาก
โดยสินค้าประมาณร้อยละ 99
สามารถจัดส่งถึงผู้ซื้อในครึ่งวันทำการหลังจากมีการสั่งของเกิดขึ้นในเขตกรุงเทพฯ
สำหรับการส่งสินค้าให้ลูกค้าในต่างจังหวัด บริษัทฯ จะใช้บริการของบริษัทขนส่ง (outsource)
เกือบทั้งหมด โดยบริษัทฯ มีนโยบายการจัดส่งสินค้าให้ถึงลูกค้าภายในวันรุ่งขึ้น
ซึ่งสามารถจัดส่งได้ตามนโยบายกว่าร้อยละ 98 สำหรับความเสียหายของสินค้าที่เกิดจากการขนส่ง
บริษัทขนส่งจะเป็นผู้รับผิดชอบความเสียหายดังกล่าวให้บริษัทฯ นอกเหนือจากนั้นบริษัทฯ
ได้มีการเชื่อมโยงระบบฐานข้อมูลของบริษัทฯ เข้ากับระบบฐานข้อมูลของบริษัทขนส่งดังกล่าว
เพื่อเพิ่มประสิทธิภาพการจัดส่งให้มากยิ่งขึ้น

ในปัจจุบัน บริษัทฯ มีสำนักงานสาขา 23 สาขา ที่กระจายอยู่ทุกภูมิภาคทั่วประเทศ
ซึ่งเชื่อมโยงถึงกันด้วยระบบคอมพิวเตอร์ออนไลน์ผ่านเครือข่าย Wide Area Network (WAN)
และการประชุมทางไกลผ่านระบบ VDO Conference อันทันสมัย และบริษัทฯ ได้จัดซื้อระบบ
Automatic Storage and Retrieval System (ASRS)
ซึ่งเป็นระบบบริหารคลังสินค้าอัตโนมัติที่ใช้ระบบแขนกลอัจฉริยะ (Robot Arm)
และควบคุมด้วยคอมพิวเตอร์ทั้งระบบ จากบริษัท Daifuku ซึ่งเป็นผู้ผลิตระบบ ASRS
ชั้นนำของโลกจากประเทศญี่ปุ่น มาใช้ในการดำเนินงานตั้งแต่ปี 2550 ทั้งนี้ ระบบ ASRS
ของบริษัทฯ มีมูลค่าการลงทุนประมาณ 170 ล้านบาท ประกอบด้วย
การลงทุนในโครงสร้างอาคารประมาณ 80 ล้านบาท และการลงทุนในเครื่องจักรและซอฟท์แวร์
จำนวนประมาณ 81 ล้านบาท นอกจากนั้น บริษัทฯ ยังได้พัฒนาระบบการจัดการคลังสินค้า
(Warehouse Management System) ที่ใช้เชื่อมโยงระบบ ASRS กับระบบการบริหาร Global
System โดยมีค่าใช้จ่ายในการพัฒนาระบบการเชื่อมโยงดังกล่าวอีกจำนวนประมาณ 10 ล้านบาท
ซึ่งการพัฒนาดังกล่าวเป็นการพัฒนาโดยกลุ่มซินเน็ค ประเทศไต้หวัน

ระบบ ASRS สามารถช่วยบริษัทฯ พัฒนาการบริหารคลังสินค้าในด้านต่างๆ ดังนี้

1.  ระบบ ASRS จะรับและจัดเก็บสินค้าเข้าคลังสินค้าอย่างรวดเร็วและแม่นยำ
    ซึ่งช่วยลดระยะเวลาการทำงานและจำนวนพนักงานในการจัดเก็บสินค้า ทั้งนี้ ระบบ ASRS
    จะคำนวณการจัดเก็บสินค้าที่มีการเคลื่อนไหวเร็วไว้ในตำแหน่งที่ง่ายต่อการหยิบ นอกจากนั้น
    โครงสร้างระบบ ASRS ของบริษัทฯ แบ่งออกเป็น 8 ชั้น การจัดเรียงสินค้าในแนวตั้งดังกล่าว
    ช่วยเพิ่มพื้นที่ในการจัดเก็บสินค้ามากกว่าคลังสินค้าเดิมประมาณ 3 เท่า

2.  ระบบ ASRS จะช่วยป้องกันความเสียหายของสินค้า
    เนื่องจากในการจัดเก็บสินค้าเข้าคลังสินค้า ระบบ ASRS
    จะวัดขนาดของสินค้าที่จะจัดเก็บเข้าคลังสินค้าให้โดยอัตโนมัติ
    เพื่อป้องกันการจัดเก็บสินค้าที่มีขนาดใหญ่เกินชั้นวางสินค้า

  และช่วยให้การจัดเรียงสินค้าเป็นระเบียบมากขึ้น นอกจากนั้น ระบบ ASRS
  ยังมีการควบคุมอุณหภูมิและความชื้นของคลังสินค้าอัตโนมัติ
  และมีการติดตั้งระบบรักษาความปลอดภัยที่ดี
  ทำให้ไม่มีปัญหาด้านสินค้าเสียหายและสูญหายจากการโจรกรรม

3.  เมื่อมีคำสั่งซื้อสินค้าจากผู้จัดการผลิตภัณฑ์ ระบบ ASRS
    จะจัดลำดับการเบิก/จ่ายสินค้าจากคลังสินค้า ในลักษณะ First In First Out (FIFO)
    ซึ่งเป็นเครื่องมือช่วยบริษัทฯ ในการจัดการอายุของสินค้า
    และจะเบิก/จ่ายสินค้าออกจากแผ่นวางสินค้า (Pallete) ที่มีสินค้าไม่เต็มจำนวนก่อน
    ซึ่งช่วยในการบริหารพื้นที่ในการจัดเก็บสินค้า

4.  ระบบ ASRS มีความแม่นยำในการตรวจนับสินค้าคงคลัง ซึ่งมีความสำคัญกับบริษัทฯ
    เป็นอย่างมาก เนื่องจากบริษัทฯ มีรายการสินค้าจำนวนมาก
    โดยระบบจะตรวจนับสินค้าโดยอัตโนมัติทุกสิ้นวันเพื่อตรวจนับสินค้าที่มีการเคลื่อนไหวในวันนั้น
    รวมถึงการตรวจนับสินค้าทั้งระบบในทุกสิ้นเดือน นอกจากนั้น ระบบ ASRS
    ยังสามารถทำการตรวจนับสินค้าตามตราสินค้า ตามเลขที่การจัดเก็บสินค้า (Stock Code)
    และตามตำแหน่งการจัดวาง (BIN Location) ได้อีกด้วย
    การตรวจนับสินค้าคงคลังทุกสิ้นวันของระบบ ASRS ทำให้ระบบการบริหาร Global System
    สามารถคำนวณระยะเวลาการขายสินค้าของสินค้าคงคลัง (Inventory/Sales-Out
    Ratio) ได้อย่างถูกต้องแม่นยำยิ่งขึ้น
    ซึ่งช่วยให้ผู้จัดการผลิตภัณฑ์สามารถบริหารสินค้าคงคลังได้อย่างรวดเร็ว
    ทำให้การจัดซื้อสินค้าเป็นไปอย่างมีประสิทธิภาพมากยิ่งขึ้นและช่วยลดระยะเวลาการจัดเก็บสินค้าของบริษัทฯ

ทั้งนี้ บริษัทฯ ได้สร้างห้องสำรองไฟฟ้าเพื่อสำรองไฟฟ้าในกรณีไฟดับ ไฟตกสำหรับระบบ ASRS
ดังนั้น บริษัทฯ จึงมั่นใจว่าระบบ ASRS ของบริษัทฯ จะสามารถทำงานได้อย่างต่อเนื่อง

นอกจากกระบวนการจัดส่งสินค้าและบริการที่มีคุณภาพแล้ว
บริษัทฯได้ตระหนักถึงการนำระบบจัดการองค์กรที่มีประสิทธิภาพมาผสานในการทำงานทุกส่วน
โดยนำระบบการจัดการคลังสินค้า (Warehouse Management System) มาเชื่อมโยงระบบ
ASRS กับระบบการบริหาร Global System ซึ่งมีความสามารถในการจัดการตั้งแต่ระบบบัญชี
การวิเคราะห์และประเมินสถานการณ์ทางการตลาดของผลิตภัณฑ์ การจัดการคลังสินค้าและการจัดส่ง
รวมไปถึงการบริหารฐานข้อมูลลูกค้าอย่างครบวงจร การเชื่อมต่อระบบทั้ง 3 ระบบเข้าด้วยกัน
ทำให้บริษัทฯ สามารถปฏิบัติงานได้อย่างต่อเนื่อง มีประสิทธิภาพ ลดความผิดพลาด
และมีระบบงานที่สามารถรองรับขนาดของธุรกิจได้มากกว่า 20,000 ล้านบาท

อย่างไรก็ตาม ในกรณีที่กลุ่มซินเน็ค ประเทศไต้หวัน ยกเลิกการให้สิทธิในการใช้ Global
Software แก่บริษัทฯ หรือมีการเรียกเก็บค่าธรรมเนียมการใช้ Global Software ในอัตราที่สูง
บริษัทฯ สามารถนำระบบอื่นๆ มาใช้ทดแทนได้ บริษัทฯ
อาจจำเป็นต้องมีระยะเวลาในการโอนย้ายข้อมูลระยะหนึ่ง ทั้งนี้ ระบบ ASRS ของบริษัทฯ
จะสามารถดำเนินงานต่อเนื่องได้ ถึงแม้มีการเปลี่ยนแปลงระบบ เนื่องจากบริษัทฯ
มีการเก็บฐานข้อมูลของบริษัทฯ ไว้เป็นอย่างดี

นโยบายเกี่ยวกับสินค้าคงคลัง

บริษัทฯ แบ่งสินค้าเป็น 2 กลุ่ม คือ กลุ่มสินค้าเคลื่อนไหวเร็วมีการสั่งซื้อเป็นประจำ
และกลุ่มสินค้าเคลื่อนไหวช้ามีความถี่ในการขายต่ำ สำหรับกลุ่มสินค้าที่เคลื่อนไหวเร็ว บริษัทฯ
มีนโยบายที่ต้องมีสินค้าพร้อมส่งตลอดเวลา ในขณะที่จะต้องมีสินค้าคงคลังให้น้อยที่สุด
โดยใช้เกณฑ์คำนวณ เช่น อัตราส่วน I/S (Inventory/Sales-Out)
ซึ่งเป็นการตรวจสอบความเหมาะสมของสินค้าคงคลัง และระบบ Global System
จะเช็คความถี่ของการจัดส่งสินค้า และคำนวณปริมาณสินค้าขั้นต่ำ ในปัจจุบัน บริษัทฯ
กำหนดมูลค่าสินค้าคงคลังให้เท่ากับระดับยอดขายประมาณ 23 วัน
แต่ทั้งนี้ขึ้นอยู่กับนโยบายและความรวดเร็วในการผลิตและจัดส่งสินค้าของผู้ผลิตแต่ละราย
สำหรับกลุ่มสินค้าเคลื่อนไหวช้าที่มีความถี่ในการขายต่ำ บริษัทฯ
จะไม่ทำการสั่งซื้อสินค้ามาเก็บไว้เป็นสินค้าคงคลัง แต่จะสั่งซื้อเมื่อมีการสั่งซื้อจากลูกค้า
สินค้าในกลุ่มนี้ ได้แก่ สินค้าในกลุ่มผลิตภัณฑ์ประเภทเน็ทเวิร์ก
ที่มีลูกค้าเป็นกลุ่มผู้แทนจำหน่ายและผู้วางระบบ เป็นต้น

นอกจากนั้น บริษัทฯ จะมีการทำรายงานแสดงมูลค่าสินค้าคงคลังทุกวัน
และมีผู้จัดการและผู้ควบคุมผลิตภัณฑ์ (Product Manager & Product Controller)
ดูแลสินค้าแยกตามตราสินค้ากว่า 60 คน
ซึ่งพนักงานเหล่านี้จะช่วยดูแลปริมาณสินค้าให้มีจำนวนที่เหมาะสม ทั้งนี้ ในปัจจุบัน
สินค้าคงคลังของบริษัทฯ ที่จัดเก็บไว้ที่คลังสินค้าใหญ่ที่สำนักงานใหญ่ของบริษัทฯ
คิดเป็นประมาณร้อยละ 90 ของจำนวนสินค้าคงคลังทั้งหมด
สินค้าคงคลังส่วนที่เหลือจะกระจายอยู่ตามสำนักงานสาขาต่างๆ ทั่วประเทศ ทั้งนี้
สินค้าคงคลังในคลังสำนักงานสาขาต่างๆ จะถูกเชื่อมโยงโดยระบบ Global System
มายังระบบการจัดการคลังสินค้าที่สำนักงานใหญ่แบบ Real-Time

การดำเนินการกับสินค้าค้างสต็อค

บริษัทฯ มีการจัดทำรายงานการจัดอายุสินค้าคงคลัง (Inventory Aging)
และมีการสอบทานรายงานดังกล่าวกับผู้จัดการผลิตภัณฑ์ ทุกสัปดาห์
เพื่อประเมินสถานะการด้านสินค้าค้างสต็อคและเพื่อให้มีการดำเนินการที่รวดเร็วเมื่อมีปัญหา
โดยผู้จัดการผลิตภัณฑ์แต่ละรายจะต้องรายงานการเคลื่อนไหวของสินค้าคงคลังในทุกเดือน
และชี้แจงแนวทางการแก้ไขปัญหาสินค้าคงคลังที่ค้างสต็อค นอกจากนั้น บริษัทฯ
ยังได้รับการชดเชยส่วนต่างในกรณีที่สินค้ามีการลดราคา (Price protection)
จากผู้ผลิตส่วนใหญ่ และได้รับเงื่อนไขในการเปลี่ยนคืนสินค้ารุ่นที่ล้าสมัยเพื่อแลกกับรุ่นใหม่
(Product rotation) จากบริษัทผู้ผลิตบางราย ทำให้บริษัทฯ
ประสบปัญหาด้านสินค้าคงคลังล้าสมัยไม่มาก นอกจากนั้น ในปัจจุบัน บริษัทฯ
มีการตรวจนับสินค้าคงคลังเป็นประจำในทุกเดือน
เพื่อตรวจสอบยอดสินค้าคงคลังที่มีอยู่จริงกับที่มีอยู่ในฐานข้อมูล

นอกจากนั้น บริษัทฯ ยังมีการทำประกันคุ้มครองความเสียหายสำหรับสินค้าคงคลังของบริษัทฯ
ในวงเงินทุนประกันภัยรวมทั้งสิ้น 1,100 ล้านบาท
ซึ่งครอบคลุมสินค้าคงคลังในคลังสินค้าใหญ่ที่สำนักงานใหญ่และทุกสำนักงานสาขาของบริษัทฯ ทั้งนี้
การประกันภัยดังกล่าวครอบคลุมถึงความสูญเสียหรือเสียหายอันเนื่องมาจากภัยธรรมชาติ ไฟไหม้
โจรกรรม รวมถึงภัยจากการจลาจล
สำหรับสินค้าที่อยู่ในระหว่างการจัดส่งไปยังคลังสินค้าของบริษัทฯ หรือไปยังลูกค้า บริษัทขนส่ง
(Outsource) จะเป็นผู้รับผิดชอบความเสียหายสำหรับสินค้าระหว่างทางดังกล่าวให้บริษัทฯ
ตามมูลค่าสินค้าจริง อนึ่ง บริษัทฯ
จะมีการทบทวนการทำประกันคุ้มครองความเสียหายสำหรับสินค้าคงคลังและวงเงินทุนประกันภัยในทุกปี
เพื่อให้คุ้มครองมูลค่าสินค้าคงคลังที่เพิ่มขึ้นในแต่ละปี

3.3.2 ผลกระทบต่อสิ่งแวดล้อม

เนื่องจากบริษัทฯ ดำเนินธุรกิจจัดจำหน่ายคอมพิวเตอร์และอุปกรณ์คอมพิวเตอร์
จึงไม่มีการดำเนินงานที่ส่งผลกระทบต่อสิ่งแวดล้อมโดยตรง อย่างไรก็ตาม ในอนาคตบริษัทฯ
อาจมีการประกอบชิ้นส่วนอุปกรณ์เครื่องคอมพิวเตอร์แบบตั้งโต๊ะ (PC) มากขึ้น ซึ่งทางบริษัทฯ
มีความมุ่งมั่นที่จะแก้ไขและป้องกันมลพิษที่เกิดจากการประกอบชิ้นส่วนอุปกรณ์คอมพิวเตอร์และกิจกรรมอื่นๆ
ของบริษัทฯ
และพร้อมที่จะปรับปรุงพัฒนาตามระบบมาตรฐานการจัดการสิ่งแวดล้อมอย่างต่อเนื่องและสนับสนุนให้พนักงานทุกคนตระหนักและมีส่วนร่วมในระบบดังกล่าว
ทั้งนี้ ระบบการจัดการสิ่งแวดล้อมของบริษัทฯ ได้รับใบรับรองระบบการจัดการสิ่งแวดล้อม ISO
14001:2004 จาก บูโร เวอริทัส เซอทิฟิเคชั่น และบริษัทฯ มีนโยบายและวัตถุประสงค์สิ่งแวดล้อม
ดังนี้

1.  มุ่งมั่นที่จะป้องกันมลพิษที่เกิดจากกิจกรรมและการดำเนินการของบริษัทฯ เช่น ของเสีย
    มลพิษทางอากาศและน้ำ เป็นต้น และปรับปรุงระบบการจัดการสิ่งแวดล้อมให้ดีขึ้นอย่างต่อเนื่อง

2.  มุ่งมั่นที่จะปฏิบัติตามกฎหมายและระเบียบเกี่ยวกับสิ่งแวดล้อมและข้อกำหนดอื่น ๆ

3.  กำหนดและทบทวนวัตถุประสงค์และเป้าหมายด้านสิ่งแวดล้อมในด้านการป้องกันมลพิษและการใช้ทรัพยากรอย่างมีประสิทธิภาพ

4.  จัดทำเป็นเอกสารนำไปปฏิบัติและคงไว้ตลอดจนถ่ายทอดนโยบายการจัดการสิ่งแวดล้อมให้พนักงานทุกคนทราบ

5.  นโยบายการจัดการสิ่งแวดล้อมนี้ พร้อมที่จะเผยแพร่ต่อสาธารณชน

ทั้งนี้ นโยบายสิ่งแวดล้อมของบริษัทฯ จะถูกนำมาทบทวนทุกปี
เพื่อให้มั่นใจว่าได้รับการปรับปรุงอย่างต่อเนื่อง ให้ทันสมัย มีประสิทธิภาพ
และเหมาะสมกับกิจการของบริษัทฯ

3.4 งานที่ยังไม่ได้ส่งมอบ

-ไม่มี-

[1] ระยะเวลาการขายสินค้าของสินค้าคงคลัง (Inventory/Sales Ratio) หมายถึง
จำนวนสัปดาห์ที่บริษัทฯ สามารถขายสินค้าคงคลังที่มีอยู่
โดยผู้จัดการผลิตภัณฑ์จะใช้อัตราส่วนดังกล่าวในการคำนวณการสั่งสินค้าใหม่
หรือระบายสินค้าคงคลังเดิม